Početna / Arhiva / Vesti / 2015 / Mart\nArhiva Vesti / 2015 / Mart\nSrbija učestvovala na trećoj svetskoj konferenciji za smanjenje rizika od katastrofa\n18 Mart 2015, 09:18\nSendai – 18. mart 2015.godine - Direktor Kancelarije za pomoć i obnovu poplavljenih područja Marko Blagojević učestvovao je na trećoj svetskoj konferenciji UN za smanjenje rizika od katastrofa u japanskom gradu Sendai na kojoj je predstavio Nacionalni program upravljanja rizikom od prirodnih katastrofa.\nUskoro program za obnovu poljoprivredne delatnosti\n10 Mart 2015, 22:10\nObrenovac, 10. marta - Direktor Kancelarije za pomoć i obnovu poplavljenih područja Marko Blagojević obišao je danas obrenovačke privrednike i poljoprivrednike koji su pretrpeli štetu u majskim poplavama 2014. godine.\nBeograd, 4. marta - Kancelarija za pomoć i obnovu poplavljenih područja predstavila je danas, uz prisustvo premijera Aleksandra Vučića, predstavnika međunarodnih institucija, EU, diplomatskog kora i zemalja koje su pomogle Srbiji posle katastrofalnih poplava, Nacionalni program upravljanja rizikom od elementarnih nepogoda.\nCilj Nacionalnog programa jeste izgradnja adekvatnog dugoročnog sistema upravljanja rizicima od elementarnih nepogoda u zemlji, na kome bi različite institucije sarađivale i zajedno radile na smanjenju rizika i efikasnijem reagovanju na nepogode.\nObnova škole ne bi bila moguća bez saradnje\nObrenovac, 10. marta - Podsekretarka UN i direktorka Kancelarije UN za projekne usluge Grete Faramo i direktor Kancelarije za pomoć i obnovu poplavljenih područja Marko Blagojević obišli su danas obnovljenu Poljoprivredno-hemijsku škole u Obrenovcu.\nU Beču predstavljen Nacionalni program upravljanja rizikom od elementarnih nepogoda\n11 Mart 2015, 23:11\nBeč, 11. mart 2015. godine - Pomoćnik direktora Kancelarije za pomoć i obnovu poplavljenih područja Sandra Nedeljković predstavila je Nacionalni program upravljanja rizikom od elementarnih nepogoda u Beču na Okruglom stolu zemalja Zapadnog Balkana na temu adaptacije na klimatske promene, koji je organizovala Svetska banka.


Saradnja policija Argentine i Srbije : Nadlanu.com\nSaradnja policija Argentine i Srbije\nBEOGRAD, 10. juna 2010. (Beta) - Memorandum koji će olakšati saradnju srpske i argentinske policije u borbi protiv organizovanog kriminala i ilegalne trgovine narkoticima potpisan je danas u Argentini.\nMemorandum o razumevanju MUP-a Srbije i Ministarstva pravde, bezbednosti i ljudskih prava Argentine potpisali su ministar unutrašnjih poslova Srbije Ivica Dačić i argentinski ministar pravde, bezbednosti i ljudskih prava Hulio Alaka, saopštio je u četvrtak MUP Srbije.\nAlaka je naglasio da je Srbija jedna od retkih zemalja u Evropi sa kojom Argentina ima potpisan ovakav Memorandum. On je naveo i da je na osnovu informacija srpske policije u Argentini u proteklom periodu uhapšeno više lica i zaplenjena velika količina narkotika.\nTokom boravka u Južnoj Americi Dačić je potpisao i Memorandum o razumevanju sa ministrom pravde Brazila Luišom Baretom. Potpisivanje Memoranduma o razumevanju sa zemljama Latinske Amerike omogućiće srpskoj policiji intenziviranje direktne saradnje i razmenu operativnih informacija u borbi protiv organizovanog kriminala i trgovine drogom, sa policijama tih zemalja, navodi se u saopštenju.


Izbori na Kosovu, fotoarhiv\nDijalog o normalizaciji odnosa Kosova i Srbije i pristup tom procesu nezaobilazna je tema kandidata za budućeg premijera Kosova. Za predstojeće prevremene, parlamentarne izbore 6. oktobra, nominovano je šest kandidata ispred njihovih političkih subjekata.\nDva kandidata političkih partija koje su u prošlom sazivu bile u opoziciji, Vjosa Osmani iz Demokratskog saveza Kosova i Aljbin Kurti iz pokreta Samoopredeljenje, izbacili su mogućnost da dijalog sa Srbijom predvodi predsednik zemlje, Hašim Tači. Po njihovim rečima, ključnu ulogu u tom procesu imaće Vlada Kosova.\nVjosa Osmani je naglasila da će, u slučaju da postane premijerka, ona voditi dijalog sa Srbijom.\n"U oblasti pregovaranja i dijaloga imam više iskustva od svih ostalih kandidata. Nakon što mi, kao vlada budemo okončali pregovore i potpisali sporazum, uvek u saradnji sa Skupštinom, i nakon ratifikacije u Skupštini, predsednik ima jednu ceremonijalnu dužnost da potpiše dekret o ratifikaciji sporazuma", izjavila je Osmani.\nI Aljbin Kurti smatra da dijalog treba da vodi Vlada Kosova, i da će, u slučaju da postane premijer, najpre pregledati sve ranije postignute sporazume u briselskom dijalogu.\n"Trebamo da formiramo pregovaračku ekipu koja treba da ima određenu strategiju i principe za dijalog, a kako se ne bi stvorila kakofonija u tom smislu. Ali, to ne može da se desi odmah. Potrebna nam je jedna komisija koja će da razmotriti 33 postignuta sporazuma između 2012. i 2017", kazao je Kurti.\nKandidati za premijera Kosova o taksama i dijalogu\nKandidat koalicije Alijanse za budućnost Kosova i Socijaldemokratske partije, Ramuš Haradinaj, izjavio je da je njegova odluka o uvođenju takse od 100 odsto na proizvode iz Srbije doprinelo tome da Kosovo shvati da ne pristaje na uslove u procesu dijaloga sa Srbijom.\n"Mi imamo potrebe za dobrosusedske odnose sa Srbijom, a takođe i Srbija ima potrebe za dobrosusedske odnose sa Kosovom. Mi smo spremni na to. Ali, nismo spremni za ponovnu okupaciju ili podlaganju, ili za bilo kakvu situaciju druge ruke. Dakle, samo kao dve države, dva suseda, dve interesne strane. Srbiji to nikada nije bilo jasnije, budite sigurni", kazao je Haradinaj. Podsetimo, Srbija nastavak dijaloga sa Kosovom uslovljava ukidanjem takse od 100 odsto, koja je na snazi od novembra prošle godine.\nKosovo i Srbija u američkoj agendi\nFatmir Ljimaj, kandidat za premijera koalicije Socijaldemokratske inicijative, Alijanse novo Kosovo i Partije pravde, par dana ranije je putem otvorenog pisma upućenom ostalim kandidatima za premijera kazao da je za dijalog sa Srbijom potrebno jedinstvo političkog spektra kojeg nije bilo u prošlom sazivu.\n"Svesni smo da narod Kosova ne zaslužuje da se saveznici Kosova, oni koji su u najvažnijim trenucima bili uz naš narod, razočaraju zbog nedostatka institucionalne sposobnosti za donošenjem oduka koje su u interesu budućnosti zemlje", kazao je on.\nKandidat za premijera Demokratske partije Kosova Kadri Veselji nije se poslednjih dana izjašnjavao po pitanju dijaloga sa Srbijom. Tokom njegovih poslednjih aktivnosti koje obavlja uoči zvanične predizborne kampanje, uglavnom je govorio na temu o borbi protiv korupcije i kriminala. Veselji je nedavno nakon poziva zemalja KVINTA-e (SAD, Velika Britanija, Francuska, Nemačka i Italija) da Beograd i Priština što brže obnove dijalog i da Kosovo ukine takse, kazao da kosovski interesi moraju biti zaštićeni, ali da to neće moći "bez naših strateških partnera".\nAmbasadori Kvinte: Predstojeći izbori presudni za Kosovo\nKandidat za budućeg premijera Kosova je i Nenad Rašić ispred koalicije Sloboda u kojoj su Rašićeva Progresivna demokratska stranka, Evropski pokret Srba na Kosovu Rade Trajković, te Nova partija Kosova Dragiše Mirića.\nU izjavi za Radio Slobodna Evropa (RSE) Rašić takođe smatra da dijalog sa Srbijom mora da se nastavi nakon formiranja nove vlade, te da bi za taj proces najkompetentniji bio novi premijer, ili novi tim u sastavu premijera.\n"Šta god da bude od tog dijaloga, ili od sporazuma, taj sporazum će morati da doći na usvajanje u parlament. Stoga, najkompetentniji u ovom slučaju jeste premijer. Pored toga, za ratifikaciju sporazuma potrebna je dvotrećinska većina. U svakom slučaju, premijer treba da vodi dijalog, i on kao takav podnosi izveštaj parlamentu. A do sada smo videli da predsednik nije bio u obavezi da podnosi izveštaje", kazao je Rašić.\nBriselski Kosova i Srbije uz posredstvo EU počeo je 2011. godine, najpre kao tehnički, a potom kao politički. Cilj dijaloga je postizanje sveobuhvatnog sporazuma između dve zemlje a u cilju normalizacije odnosa. U Briselu su se, u sklopu dijaloga, u poslednje vreme uglavnom sastajali predsednici Kosova i Srbije, Hašim Tači i Aleksandar Vučić.\nDijalog je trenutno u prekidu a zbog takse koju je Vlada Kosova pod rukovodstvom Ramuša Haradinaja uvela Srbiji, ali i BiH.\nMeđunarodna zajednica je u nekoliko navrata pozvala na ukidanje takse i na stvaranju okolnosti za nastavak ovog procesa.


19/11/2020 | 12:56 ⇒ 12:58 | Autor: SRNA\nPlanovi Mađarske da uveze i koristi rusku vakcinu protiv Kovida - 19 "Sputnjik pet" izazivaju bezbjednosnu zabrinutost i mogli bi da naruše povjerenje u potencijalne vakcine, saopštila je danas Evropska komisija.\nMađarska je najavila planove za probe i moguću proizvodnju ruske vakcine, što je potez bez presedana za neku od članica EU koji će izazvati dodatne probleme između Budimpešte i Brisela.\nU saopštenju Evropske komisije navodi se da se postavlja pitanje da li bi članica EU željela da svojim državljanima predstavi vakcinu koju nije ispitala Evropska agencija za lijekove.\nPrema regulativama EU, vakcinu "Sputnjik pet" mora da odobri EMA prije nego što bude na tržištu bilo koje od članica EU.\n- Tu se sastaju proces odobrenja i povjerenja u vakcinu. Ukoliko naši državljani krenu da postavljaju pitanja o bezbjednosti vakcine koja nije prošla kroz rigoroznu naučnu procjenu radi dokaza o bezbjednosti i efikasnosti biće mnogo teže vakcinisati dovoljan broj stanovništva - ističe se u saopštenju.\nAdministracija mađarskog premijera Viktora Orbana saopštila je da planira da proba i licencira "Sputnjik pet", kao i da će ove sedmice početi da uvozi manji broj doza, što bi moglo dovesti do kupovine veće količine i masovne proizvodnje naredne godine ukoliko se dokaže da je bezbjedna i efikasna.\nRuski državni fond, koji finansira istraživanje, saopštio je nedavno da su preliminarni rezultati testova pokazali da je vakcina protiv virusa korona "Sputnjik pet" efikasna 92 odsto u zaštiti ljudi.\nVakcina "Sputnjik pet", koju proizvodi Naučno-istraživački institut "Gamaleja", dobila je 11. avgusta potvrdu o registraciji od Ministarstva zdravlja Rusije, postavši tako prva registrovana vakcina protiv virusa korona na svijetu.


21.03.2016 - 09:00\nMatična biblioteka "Svetozar Marković" povodom 21. marta, Svetskog dana poezije organizuje pesničko veče "Tako zamišljam nebo", u čast Miroslava Mike Antića. Početak programa je u 18 časova u čitalištu biblioteke.Više\nPročitaj više o Pesničko veče u zaječarskoj biblioteci\nPovodom 8. marta Međunarodnog Dana žena, Matična biblioteka „Svetozar Marković“ tog dana organizuje besplatan godišnji upis za sve dame. Ovaj lep gest prema nežnijem polu, biblioteka ponovo vraća nakon nekoliko godina pauze.Više\nPročitaj više o Biblioteka daruje žene 8. marta besplatnom godišnjom članarinom\nU Zavičajnom kutku Matične biblioteke "Svetozar Marković" u Zaječaru otvorena je izložba minijaturnih i retkih knjiga „Minijatura na zrnu graška“, autora Dejana Vukićevića koja se može razgledati u narednih mesec dana. Nakon Zaječara seli se u Negotin. Postavku čine retke i minijaturne knjige srpske nacionalne biblioteke koje su toliko male da se ne mogu čitati golim okom. Prvu knjigu ovakve...Više\nPročitaj više o Minijaturne knjige u zaječarskoj biblioteci do sredine marta\nU Zavičajnom kutku Matične biblioteke "Svetozar Marković" u Zaječaru, u četvrtak, 11. februara, biće otvorena izložba minijaturnih i retkih knjiga „Minijatura na zrnu graška“, autora Dejana Vukičevića. Postavku čine retke i minijaturne knjige srpske nacionalne biblioteke. Knjige iz ovog fonda toliko su male da se ne mogu čitati golim okom. Otvaranje izložbe zakazano je za 13 sati.Više\nPročitaj više o U zaječarskoj biblioteci izložba minijaturnih i retkih knjiga\nMatična biblioteka "Svetozar Marković" u Zaječaru, tokom božićnih praznika radiće po sledećem rasporedu: u sredu, 6. januara od 8 do 14 sati; u četvrtak 7. januara neće raditi, a od 8. januara biblioteka radi uobičajeno od 8 do 20 sati.Više\nPročitaj više o Zaječarska biblioteka u sredu radi skraćeno\n"S konjicom u slavu" naziv je tribine o proslavljеnom komandantu Konjičkе divizijе u Prvom svеtskom ratu, gеnеralu Nikoli Coloviću, koja će biti održana u zaječarskoj biblioteci, u utorak 15. decembra, od 18 sati. O proslavljenom Zajеčaracu govoriće viši arhivista Agim Januzi, a tribina se organizuje u okviru mesečne akcije Zavičajnog kutka, na kojima se zainteresovani građani upoznaju sa...Više\nPročitaj više o Tribina o majoru Coloviću u zaječarskoj biblioteci\nZaječarska biblioteka poziva mališane da pišu Deda Mrazu\nPovodom novogodišnjih prаznikа Mаtičnа bibliotekа „Svetozаr Mаrković“ pozivа decu dа nаpišu pismo Deda Mrazu. Pismo Deda Mrazu bi trebаlo dа sаdrži neki predlog, molbu, ideju ili rešenje zа neke probleme koji se tiču dece iz celog svetа ili naše okoline, zdrаvljа, kulture, sаosećаnjа, pomoći drugimа, dobročinstаvа, rаzumevаnjа, rаzličitosti… Pismo može dа bude osim pisаne poruke i u vidu crtežа,...Više\nPročitaj više o Zaječarska biblioteka poziva mališane da pišu Deda Mrazu


Istraživači u Frankfurtu došli do novih saznanja o korona virusu, nove potencijalne terapije\nDanas: Direktor Instituta za biohemiju (IBC2) u Frankfurtu Ivan Đikić saopštio je danas da je tim naučnika uspeo da prati kako se ljudske ćelije menjaju posle infekcije korona virusom, kao i veze koji su usporile ili zaustavile razmnožavanje virusa, preneo je Jutarnji list.\nDanas: Ministar finansija Srbije Siniša Mali danas je učestvovao u ministarskom dijalogu ministara ekonomije i finansija država članica Evropske unije, Zapadnog Balkana i Turske, a sastanku su prisutvovali i predstavnici Evropske komisije i Evropske centralne banke.\nDanas: Od poslednjeg izveštaja o epidemiološkoj situaciji u Republici Srpskoj, u poslednja 24 časa, u Institutu za javno zdravstvo i Univerzitetskom kliničkom centru RS testirano je 328 laboratorijskih uzoraka, a novi korona virus potvrđen je kod 14 osoba.\nDanas: Predsednik Narodne stranke Vuk Jeremić izjavio je da su izbori najavljeni za 21. jun, ali da se i dalje ne zna da li će tog dana zaista biti održani, a da će Narodna stranka bojkotovati izbore sve dok oni ne budu slobodni i sprovedeni u demokratskim okolnostima.\nTest na korona virus 6.000 dinara u Domu zdravlja „Novi Sad“\nDanas: U Domu zdravlja "Novi Sad" građani koji budu putovali u inostranstvo, u zemlje koje insistiraju na zdravstvenom pasošu, mogu da urade testiranje na virus korona i ta usluga će koštati 6.000 dinara, saopšteno je danas.\nDanas: Centar za ljudska prava iz Niša upozorio je na moguću diskriminaciju osuđenika prilikom isplate jednokratne novčane pomoći od 100 evra jer je mnogima od njih istekla lična karta, preporučujući da im se pomoć isplati na osnovu jedinstvenog matičnog...\nDanas: Jedan od efekata pandemije kovida 19 i mera izolacije u protekla dva meseca bio je i pad potrošnje energije u Srbiji.\nDanas: ReutersDroga je zaplenjena tokom tromesečne operacije u državi Šan Policija Mjanmara zaplenila je u istočnoj Aziji veliku količinu sintetičkih droga. Više od 200 tableta metamfetamina, 500 kilograma kristal metamfetamina i 300 kilograma heroina...\nDanas: AFPMogu li vremenske prilike da ne utiču na ljude? Boli vas glava, neraspoloženi ste, jedva ste ustali iz kreveta ili vam se samo ne ide na posao – „Ma, to ti je od vremena“. Koliko ste puta čuli to objašnjenje? Iako se meteoropatija naziva...\nEkonomija - Tue, 19/05/2020 - 14:40\nB92: Prema najnovijim podacima Ministarstva zdravlja danas je potvrđeno prusustvo koronavirusa kod 34 osobe, od 5.298 testiranih.\nVesti Novi Sad - Tue, 19/05/2020 - 14:18\nRadio Televizija Vojvodine: Ministarka za evropske integracije Srbije Jadranka Joksimović danas je sa novoimenovanim ambasadorom Slovačke u Beogradu Fedorom Rosohom razgovarala o daljem jačanju dobrih bilateralnih odnosa, aktuelnostima na planu evropskih integracije Srbije, podršci...\nEkonomija - Tue, 19/05/2020 - 13:53\nB92: MMA borac Habib Nurmagomedov apelovao je na stanovnike rodnog Dagestana da poštuju pravila o izolaciji jer je njegov otac na respiratoru zbog koronavirusa."Veoma je teška situacija. Lično, imam više od 20 rođaka koji su bili na intenzivnoj nezi....\nVesti Novi Sad - Tue, 19/05/2020 - 13:06\nRadio Televizija Vojvodine: Predsednik Pokrajinske vlade Igor Mirović obišao je danas radove na rekonstrukciji, dogradnji postojećih i izgradnji novih objekata u okviru kompleksa dvorca Hertelendi u Bočaru, u opštini Novi Bečej, za šta je Pokrajinska vlada, preko Uprave za...\nEkonomija - Tue, 19/05/2020 - 12:39\nRTS: Predsednik Republike Srbije Aleksandar Vučić učestvovao je na video konferencijskom sastanku predstavnika Visokog saveta za saradnju Republike Srbije, Republike Bugarske, Republike Grčke i Rumunije, tokom kojeg se razgovaralo o postepenom popuštanju...\nVesti Novi Sad - Tue, 19/05/2020 - 12:39\nVostok.rs: Predsednik Vladimir Putin je razgovarao sa svojim turskim kolegom Redžepom Taipom Erdoganom o situaciji u Siriji, Libiji, kao i o borbi protiv koronavirusa. „Lideri su razmotrili saradnju u borbi protiv virusa korona, a dotakli su se i koraka...\n„Američka administracija postala je omražena širom sveta zbog svoje prakse koja se zasniva na ratovima i podržavanju terorista“\nVesti Novi Sad - Tue, 19/05/2020 - 12:13\nVostok.rs: Vrhovni verski vođa Irana ajatolah Ali Hamnei je saopštio da je „sudbina američkih okupacionih snaga u Siriju i Iraku proterivanje iz obe zemlje“. Rekao je da su "praksu Vašingtona pružanja podrške terorizmu odbacili svi narodi u regionu". „Američka...\nDržavljani Srbije u inostranstvu za glasanje na izborima mogu da se prijave onlajn\nVesti Novi Sad - Tue, 19/05/2020 - 11:52\nNoviMagazin.rs: Državljani Srbije koji se nalaze u inostranstvu, i u zemljama ili većim gradovima u kojima ne postoji srpski konzulat i nije organizovano glasanje, mogu da se prijave za glasanje preko sajta hocudaglasam.com, saopštila je danas inicijativa domaćih...


Početna Članci Zanimljivosti i aktualnosti Branitelji i braniteljke manjinskih i ljudskih prava\nOvo je clanak o seminaru koji je organizovao Institut za Evropske poslove.Tema su manjinska prava u Srbiji i mehanizmi zastite prava manjina.\nU Somboru je u periodu od 30. juna do 5. jula 2015. godine organizovana studijska poseta seminaru „Branitelji i braniteljke manjinskih prava u Srbiji.” Organizator ovog programa bio je Omladinski odbor za obrazovanje (u međuvremenu preimenovan u Institut za evropske poslove). Osnovni cilj ovog projekta bio je da se mladi pravnici, diplomci i advokati informišu, a onda i uključe u poboljšanje ljudskih i manjinskih prava u državi.\nTakođe jedan od prioriteta bio je i bolje razumevanje ljudskih i manjinskih prava, zatim upoznavanje sa mehanizmima za zaštitu i zastupanje oštećenih kroz sudsku praksu, kao i razumevanje ljudi čija su prava ugrožena ili uskraćena.\nTokom šest dana studenti i diplomci pravnih fakulteta Srbije imali su priliku da slušaju i aktivno učestvuju u programu koji se bavi unapređivanjem razumevanja i podizanjem svesti o ljudskim, a pre svega manjinskim pravima u Srbiji. U pomenutom periodu polaznici seminara su obišli Gradsku upravu grada Sombora, Osnovni sud u Somboru, Zaštitnicu građana, kao i Kancelariju za rodnu ravnopravnost gde su se bolje upoznali sa njihovim radom i zaštitom ljudskih i manjinskih prava u praksi. Bilo je posebno zanimljivo čuti to u Somboru, gradu koji je poznat kao multikulturalna i multietnička zajednica.\nPredavači na programu bili su stručnjaci u oblasti zaštite manjinskih prava. Između ostalih polaznici su interaktivno učestvovali na predavanjima Milana Antonijevića, direktora YUCOM-a, Bobana Stojanovića, LGBT aktiviste, Dušana Jovanovića, misija OEBS u Srbiji, ali i mnogih drugih.\nOsnovno pitanje koje se protezalo tokom posete Somboru bilo je „Da li smo zaista svi jednaki?“ Nažalost došlo se do ne tako zadovoljavajućeg odgovora, međutim samo podizanje svesti o konstantnoj nejednakosti koja nas okružuje bilo ona polna, rasna, verska ili zasnovana na etničkoj pripadnosti je pobeda ovog seminara. Pružanje ovih znanja mladim ljudima koji će koliko sutra biti u poziciji da odlučuju o pravdi i pravima ljudi i biti stubovi ovog društva, bio je prioritet ovog treninga i to je cilj koji je itekako uspešno ispunjen.\nŽelja svih predavača i organizatora je bila jedna – da se u ne tako dalekoj budućnosti, kada budemo advokati, sudije ili nosioci bilo koje druge javne funkcije, prema svima ophodimo jednako bez izuzetka, da ne gledamo koje su boje, veroispovesti, seksualne orijentacije, pola, da li su osobe sa invaliditetom ili ne. Moj dalji zadatak i misija, koju ja, kao jedan od 20 polaznika ove studijske posete imam, jeste da sa svojim vršnjacima i okruženjem delim sve ono što sam na studentskoj poseti naučio. Nada je da ću na taj način naterati ljude da se barem na trenutak zapitaju u kakvom društvu živimo, da li smo zaista posvetili dovoljno pažnje nasim različitostima i specifičnostima, da li imamo razumevanja za ljude koji su na marginama ove zajednice, da li imamo razumevanja jedni za druge i na kraju, da li smo zaista svi jednaki? Martin Luter King je davno sanjao o vremenu gde su svi ljudi tretirani jednako, a taj san sanjam i ja, danas, u Srbiji.


Izvor: Radio Televizija Vojvodine, 19.Feb.2020, 17:38 (ažurirano 02.Apr.2020.)\nGrčko ministarstvo za migracije saopštilo je da je otvoreno za razgovore s ostrvskim zajednicama o izgradnji novih kapaciteta za smeštaj izbeglica, saopšteno je danas agenciji ANA iz tog ministarstva.\nOstrvske vlasti, međutim, nisu dostavili ni jedan predlog lokacije za izgradnju prihvatnog objekta, a nisu ni predložile novi termin za sastanak sa ministrom.\nIz ministarstva su saopštili da čekaju na predloge, ali da "vreme ističe".\nPrethodno je ministar >> Pročitaj celu vest na sajtu Radio Televizija Vojvodine << predložio sastanak s predstavnicima ostrva i regionalnim rukovodiocima na ostrvima koja su najviše pogođena izbegličkom krizom, ali su se meštani tih ostrva pobunili kada je vlada najavila propis kojim se dozvoljava rekviriranje parcela za izgradnju izbegličkih centara.\nGrčko ministarstvo za migracije saopštilo je da je otvoreno za razgovore s ostrvskim zajednicama o izgradnji novih kapaciteta za smeštaj izbeglica...Ostrvske vlasti, međutim, nisu dostavili ni jedan predlog lokacije za izgradnju prihvatnog objekta, a nisu ni predložile novi termin za sastanak sa...


Stoltenberg nakon sastanka sa Vučičem: NATO posvećen miru na Balkanu – The Balkantimes Press\n18/05/2021 Balkantimes.Press\t261 ViewsNato, Stotenberg, Vučić\nGeneralni sekretar NATO alijanse Jens Stoltenberg ugostio je danas predsjednika Srbije Aleksandra Vučića u sjedištu NATO saveza u Briselu\n– NATO je privržen građenju jakog partnerstva sa Srbijom, poštujući njenu neutralnost. Kao nezavisna zemlja, ona ima pravo da bira put. Suočeni smo sa zajedničkim bezbjednosnim izazovima, partnerstvo sa NATO alijansom građanima Srbije može donijeti jasne benefite, kao i cijeloj regiji – rekao je Stoltenberg.\nOn je istakao da je NATO već decenijama posvećen miru na Zapadnom Balkanu i da će tako biti i u budućnosti. Stoltenberg kaže da je potrebno da članice NATO alijanse nastave da podržavaju KFOR slanjem vojnika u njegove redove.\n– Naša KFOR misija na Kosovu je glavni dokaz te posvećenosti. KFOR obezbjeđuje sigurno i bezbjedno okruženje, garantuje slobodu kretanja, na korist svih zajednica na Kosovu, tokom našeg mandata Savjeta bezbjednosti Ujedinjenih nacija. NATO ostaje posvećen misiji KFOR – poručio je Stoltenberg, prenosi Pobjeda.\nNa ovaj način generalni sekretar odgovorio je na spekulacije u medijima, da će se misija KFOR uskoro završiti.


Tužilaštvo Haškog tribunala zatražilo je da raspravno veće vrati Vojislava Šešelja u pritvor | Skandalozno\nTužilaštvo Haškog tribunala zatražilo je da raspravno veće vrati Vojislava Šešelja u pritvor\nU podnesku tužilaštvo konstatuje da je Šešelj svojim ponašanjem u Srbiji “potkopao” duh odluke o privremenom oslobađanju koju je, na sopstvenu inicijativu, “iz humanitarnih razloga” donelo raspravno veće predsedavajućeg Žana Kloda Antonetija.\n“Očigledno je da je poverenje raspravnog veća u Šešeljevo ponašanje bilo bez osnova. On je izričito izjavio da se neće vratiti u Tribunal. On je zapretio ljudima koji sarađuju s Tužilaštvom. On je jasno pokazao da njegovo zdravstveno stanje nije prepreka davanju neprihvatljivih javnih izjava koje su pođarivačke i uvredljive za zajednice žrtava. Takođe, dao je izjave koje dovode u pitanje procenu rapravnog veća o ozbiljnosti njegovog zdravstvenog stanja”, piše u podnesku tužilaštva.\n“Šešelj se neće vratiti u Hag”\nKao dokaz tužioci navode izjave Šešelja da se neće dobrovoljno vratiti u Hag na izricanje presude i da “može samo javno da žigoše izdajnike koji prave nagodbe sa tužilaštvom za niže kazne i pristaju da lažno svedoče za tužilaštvo”.\nCitira se i Šešeljeva “čestitka” srpskim četnicima “na oslobađanju Vukovara”, kao i njegova izjava da nikada neće odustati od Velike Srbije.\nTužilaštvo se, takođe, poziva i na Šešeljevu izjavu da su pregledi u Beogradu pokazali da “tumori nisu pronađeni nigde osim na njegovoj jetri”. “Ti tumori nisu veliki… Približno dva meseca će biti potrebno da se odredi da li je neophodna operacija ili je moguće lečenje hemoterapijom”, rekao je Šešelj u jednom intervjuu, dodajući da mu je bavljenje politikom najbolji lek.\nTime je Šešelj, po tužilaštvu, prekršio uslov za privremeno oslobađanje da neće ometati sprovođenje pravde.\n“U najmanju ruku, Šešeljevo ponašanje narušava bilo kakvu osnovu za uverenje raspravnog veća da će se Šešelj pridržavati uslova za privremeno oslobađanje, a da se na to nije izričito obavezao. Trebalo bi zahtevati da se Šešelj na to obaveže ne samo da bi se obezbedio integritet procesa pred Tribunalom, nego i da bi se osigurao pravičan tretman za Srbiju”, piše u zahtevu tužilaštva.\n“Srpske vlasti u neugodnom i čudnom položaju”\nSrbija je, kako se dodaje, “potvrdila da će dati neophodne garancije samo ako Šešelj potvrdi da će se pridržavati propisanih uslova. Kao što je sudija Nijang (Niang) primetio, raspravno veće je, odlukom da pusti Šešelja bez takvog obavezivanja, stavilo srpske vlasti u ‘neugodan i čudan položaj'”.\nŠešeljevo ponašanje, prema tužilaštvu, pokazuje da je bez obzira na njegovo zdravstveno stanje, nepohodno strogim uslovima regulisati eventualno buduće privremeno oslobađanje. To bi bili uslovi koji su važili i za sve druge optužene koji su puštani na privremenu slobodu.\nTužilaštvo stoga zahteva da sudije opozovu odluku o privremenom oslobađanju, da nalože da se Šešelj vrati u Hag i da se, potom, održi rasprava o njegovom zdravstvenom stanju i uslovima pod kojima bi eventualno ponovo mogao biti privremeno oslobođen.\nLider Srpske radikalne stranke optužen je za zločine nad Hrvatima i Muslimanima u Hrvatskoj, Vojvodini i BiH, 1991-93.\nBudite prvi sa komentarom na članku "Tužilaštvo Haškog tribunala zatražilo je da raspravno veće vrati Vojislava Šešelja u pritvor"


Ministar Vulin: Postoje razlozi za zabrinutost i budnost kada je u pitanju bezbednost predsednika Vučića - Radio televizija Pančevo\nMinistar Vulin: Postoje razlozi za zabrinutost i budnost kada je u pitanju bezbednost predsednika Vučića\n19. marta 2021. 19. marta 2021. 0136\nMinistar unutrašnjih poslova Aleksandar Vulin izjavio je danas da postoje razlozi za zabrinutost i povećanu budnost kada je u pitanju bezbednost predsednika Republike Srbije Aleksandra Vučića.\n„Nesporno je da je predsednik Vučić stožerna tačka koja garantuje političku stabilnost u Srbiji, od njegovog svakodnevnog rada do rezultata koje postiže na izborima. On je taj koji okuplja srpsku političku scenu, uz koga je apsolutna većina našeg naroda i to garantuje političku stabilnost“, rekao je ministar Vulin.\nPolitička stabilnost, kako je istakao garantuje ekonomsku, a ona daje mogućnost Srbiji da jača, da se oprema, da se priprema, naoružava i da bude garant bezbednosti za sve Srbe, bez obzira gde oni žive.\nGovoreći o istrazi protiv ove organizovane kriminalne grupe, ministar Vulin je naveo da postoje operativna saznanja da su oni imali svoje mete u policiji, ljude koje su smatrali svojim neprijateljima i da će istraga utvrditi da li su nešto planirali da urade, a da će policija svako operativno saznanje dostaviti tužilaštvu.\n„Kao što ste videli u prethodnih nekoliko nedelja, neki od tih ljudi se već nalaze u zatvoru“, rekao je ministar Vulin.\n„Postoje indicije da su neki pojedinci razmenjivali informacije sa pripadnicima i ovoga klana, a da su neka lica koja su bila pod opservacijama završila tragično i likvidirana u obračunima“, rekao je ministar Vulin.\nMinistar je ukazao da je radna grupa koja je istraživala ovu kriminalnu grupu formirana 8. decembra 2020. i da su prva hapšenja usledila 4. februara ove godine.\nGovoreći o kavačkom i škaljarskom klanu, ministar je ocenio da količina novca i droge sa kojima pripadnici ova dva klana raspolažu ne može da postoji bez ozbiljne podrške brojnih službi, ne može da izađe iz Crne Gore, a da neki delovi crnogorske vlasti nisu bili u prilici da im pomognu ili ih organizuju.\n„U proteklih nekoliko dana imamo ohrabrujuće signale iz pravosuđa Crne Gore da će nam biti omogućeno da u nekim za nas vrlo važnim slučajevima dobijemo neke vrlo važne informacije. Ukoliko se to desi, to je najbolji način da se pokaže da se odnosi menjaju“, rekao je ministar Vulin.\nNikoleta Dragaš 28. marta 2019.\nMinistar Đorđević obradovao meštane u Alibunaru novim projektima\nJasmina Petkovic 6. avgusta 2019. 6. avgusta 2019.


U Pančevu otvorena fabrika za proizvodnju auto delova ZF - vesti - srp\nU Pančevu otvorena fabrika za proizvodnju auto delova ZF\nNemačka kompanija ZF otvorila je fabriku za proizvodnju delova za automobile, brodove i železnicu u industrijskoj zoni u Pančevu. U fabrici će već sada, na početku, raditi oko 300 ljudi, a do kraja treće faze biće zaposleno više od hiljadu ljudi. U Severnoj industrijskoj zoni u Pančevu proizvodiće se elektromotori, električne mašine i generatori za hibridne i električne pogone, kao i prekidači za menjače i mikroprekidači.\nZa manje od godinu dana nemačka kompanija za proizvodnju delova za automobile ZF uspela je da izgradi fabriku na površini od 25.000 kvadrata, zaposli 300 radnika, nastavi širenje svojih kapaciteta i od malog šatora napravi veliku građevinu, izjavio je član Upravnog odbora ZF Majkl Hankel. "Jednostavnost i brzina su vrednosti koje su važne u ZF sistemu upravljanja preduzećem. Te principe nije uvek lako sprovesti u okviru korporacije koja je aktivna na globalnom nivou, međutim, mi smo svakako ostvarili uspeh u Pančevu", rekao je Hankel.


Americki nosac aviona u vodama kod Korejskog poluostrva\nTanjug 12. aprila 2022. 14:28\nSEUL – Udarna grupa američkog nosača aviona UŠ Abraham Linkoln izvodi bilateralne operacije sa japanskim pomorskim snagama u vodama kod Korejskog poluostrva, saopštila je danas američka mornarica.\nKomandant Hejli Sims, portparol Sedme flote SAD, čije je sedište u Japanu, kako prenosi Rojters, navodi da je to prvi put od 2017. da je udarna grupa nosača aviona raspoređena u vodama između Južne Koreje i Japana, a sve se dešava u trenutku kada su američki zvaničnici sve zabrinutiji da bi Severna Koreja mogla uskoro da izvede podzemni nuklearni test.\nSims je navela da vojska sprovodi „rutinske bilateralne operacije“ kako bi uverila američke saveznike i partnere u posvećenost SAD-a održavanju slobodnog i otvorenog Indo-pacifičkog regiona.\nUŠ Abraham Linkoln je 15. marta predvodio vojne vežbe u Žutom moru, a sa njega su poletali stelt lovci F-35 i drugi avioni prilikom „vojnnih manevara koji su bili odgovor na povećan tempo i obim lansiranja balističkih projektila Severne Koreje“, navodi Rojters.\nMinistarstvo odbrane Južne Koreje saopštilo je da zna da je grupa nosača u međunarodnim vodama, ali je odbilo da dalje komentariše.\nSeverna Koreja je ranije kritikovala američke vojne vežbe navodeći da su one „proba za rat“ i ocenila da one povećavaju tenzije, prenosi britanska agencija.


Lideri EU i Zapadnog Balkana naglasili su značaj regionalne saradnje i obećali kontinuiranu podršku različitim zajedničkim inicijativama za poboljšanje regionalnog potencijala kojim će se ojačati ekonomija i dobrosusedski odnosi, stoji u konačnoj verziji zaključaka predsedavajućeg.\nDokument se takođe osvrće na inicijativu zajedničkog regionalnog tržišta, kao i na Zelenu agendu za Zapadni Balkan, digitalnu transformaciju regiona, politike vezane za mlade i druga pitanja.\n„Lideri su pohvalili Ekonomski i investicioni plan Evropske komisije za Zapadni Balkan praćen Zelenom agendom za Zapadni Balkan, čiji je cilj da podstaknu dugoročni ekonomski oporavak regiona koji se temelji na zelenoj i digitalnoj tranziciji kroz značajan investicioni paket, što dovodi do održivog ekonomskog rasta, sprovođenja reformi potrebnih za napredak na putu EU i približavanja Zapadnog Balkana jedinstvenom tržištu EU“, navodi se u dokumentu.\nLideri Zapadnog Balkana takođe su se složili o Deklaraciji o zajedničkom regionalnom tržištu (CRM) – katalizatoru za dublju regionalnu ekonomsku integraciju i stepenici ka jedinstvenom tržištu EU, a takođe su usvojili Akcioni plan za period 2021 – 2024, koji je zasnovan na četiri slobode EU.\nLideri zemalja Zapadnog Balkana pozdravljaju Smernice za sprovođenje Zelene agende za Zapadni Balkan. Lideri su takođe izrazili spremnost da preduzmu mere i usklade se sa relevantnim politikama EU postavljajući postizanja klimatske neutralnosti do sredine veka kao vodeći cilj.\n„Deklaracija ima za cilj otključavanje ekonomskog potencijala zelene, niskougljenične i kružne ekonomije i rešavanje i suzbijanje glavnih pokretača klimatskih promena. Ovom deklaracijom lideri Zapadnog Balkana prepoznali su značaj regionalne saradnje i potvrdili svoju odlučnost da rade na poboljšanju blagostanja građana Zapadnog Balkana pridruživanjem naporima EU u borbi protiv klimatskih promena“, navodi se u zaključcima.\nKada je reč o regionalnom odgovoru na izazove povezane sa COVID19, lideri su podržali odluku kopredsedavajućih da organizuju sastanak na kojem će učestvovati ministri zdravstva.\n„Složili su se da srednjoročno i dugoročno, regionalno i međunarodno koordinirane politike i mere mogu brže olakšati socio-ekonomski oporavak i pomoći u boljoj pripremi za buduće rizike i pandemije. Lideri su pohvalili solidarnost EU sa regionom u borbi protiv pandemije, pokazanu neuporedivom podrškom za region u ukupnom iznosu od 3,3 milijarde evra najavljenom 29. aprila“, navodi se u zaključnom dokumentu.\nLideri su takođe naglasili važnost mladih za prosperitet čitavog regiona i obratili se pitanju odliva mozgova i neophodnosti većeg uključivanja mladih u kreiranje politike.\n„Lideri pozdravljaju uvođenje„ Agende za Zapadni Balkan o inovacijama, istraživanju, obrazovanju, kulturi, mladima i sportu“ u Komunikaciji Komisije pod nazivom „Ekonomski i investicioni plan za Zapadni Balkan“. Napredak u ovim sektorima je od suštinskog značaja za evropski put Zapadnog Balkana i za bolju regionalnu saradnju u jugoistočnoj Evropi“, navodi se u zaključcima.\nŠto se tiče budućnosti Berlinskog procesa, u zaključcima predsedavajućih stoji da on i dalje ostaje instrument koji ima za cilj regionalnu koheziju, istovremeno obezbeđujući konvergenciju sa jedinstvenim tržištem EU i da je značajan akcelerator regionalne povezanosti.\nPored toga, navodi se da su lideri pozdravili poziv kancelarke Merkel za sledeći samit u Berlinu 2021. godine.\nUčesnici Berlinskog procesa 2020. u Sofijskom samitu bili su lideri Zapadnog Balkana, nemačka kancelarka Angela Merkel, francuski predsednik Emmanuel Macron i premijeri Giuseppe Conte iz Italije, Kyriakos Mitsotakis iz Grčke, Andrej Plenković iz Hrvatske, Mateusz Moraviecki iz Poljske i Janez Janša iz Slovenije. Predsednica Evropske komisije Ursula von der Leyen, visoki predstavnik Unije za spoljne poslove i bezbednosnu politiku Josep Borrell Fontelles, evropski komesar za susedstvo i proširenje Oliver Varhelyi, generalni sekretar Saveta za regionalnu saradnju Majlinda Bregu, predstavnici Srednjoevropskog sporazuma o slobodnoj trgovini (CEFTA), Organizacije za ekonomsku saradnju i razvoj, Evropske investicione banke, Evropske banka za obnovu i razvoj, Svetske banke i Kancelarije za omladinsku saradnju u regionu/ ibna


Politika: Radulović duguje preko milion dinara za porez u Kaliforniji - BalkaniYUm.TV '); } //]]>\nRadulović duguje preko milion dinara za porez u Kaliforniji\nBERLIN- Američke federalne vlasti su još 2005. najavile prinudnu naplatu poreza od lidera pokreta Dosta je bilo Saše Radulovića, potvrđeno za Dojče vele u okružnoj kancelariji u San Mateu, a to isto su učinile i kalifornijske poreske vlasti godinu dana ranije zbog, kako se navodi, mnogo manjeg pribeleženog duga.\nKako je objavio Dojče vele na svom portalu ta kancelarija je zadužena da čuva i izdaje dokumentaciju za poreske obveznike iz tog područja, između ostalog i gradića Barlingejma gde je Radulović živeo.\nPrema dokumentu koji je Dojče vele objavio u petak, a čija je zvaničnost, kako navode "sada nanovo potvrđena", IRS je Saši Raduloviću za poreske godine 2000. i 2002. pribeležio poreski dug od ukupno 1.069.670 dolara i 25 centi na ime federalnog poreza na prihod.\n"U San Mateu su još rekli da do danas IRS nije povukao obaveštenje o aktiviranju založnog prava, što se čini u slučajevima kada poreski obveznik izmiri svoja dugovanja," piše dalje Dojče vele.\nTo, međutim, kako se ističe, nije sve.\nOsim obaveštenja IRS, koje je zavedeno pod šifrom 2005-125219, na ime Saše Radulovića postoji još jedan dokument pod brojem 2004-189895, o kojem do sada nije bilo reči.\n"U okrugu San Mateo kažu da se takođe radi o aktiviranju založnog prava, ali ovoga puta u korist države Kalifornije zbog neplaćenog poreza na prihod toj državi. Poreska uprava izdala je odgovarajuće obaveštenje 2004. zbog neplaćenog poreza na prihod od 8.022 dolara i 58 centi. Ni ovde kalifornijski poreznici nikada nisu povukli svoje obaveštenje iz čega proizilazi da dug još postoj", preneo je Dojče vele.\nOvaj medij ističe da Saša Radulović ponovo nije želeo da govori za njih, ali je putem društvenih mreža poručio da je već u kontaktu sa američkim poreskim vlastima i da će sve razjasniti, te o tome izvestiti javnost.\nU samom IRS je za Dojče vele potvrđeno da se sva dostupna dokumentacija o poreskom obvezniku može pronaći u odgovarajućem okrugu koji je zadužen za izdavanje dokumenata  u ovom slučaju u San Mateu.\nDodaju da IRS po zakonu ne može da potvrdi, demantuje ili komentariše informacije o pojedinim obveznicima.


Čelnici Budve u pritvoru kao kriminalna grupa\nSadašnji i bivši čelnici Opštine Budva uhapšeni su u četvrtak ujutro u akciji policije po nalogu specijalnog tužilaštva za organizovani kriminal. Oni će provesti narednih 48 sati u pritvoru, a sumnjiče se za stvaranje kriminalne grupe radi sticanja nezakonite dobiti i moći. Ovo je drugi put da crnogorska policija i tužilaštvo sprovode široku akciju protiv čelnika Opštine Budva, koja važi za prijestonicu crnogorskog turizma.\nTrinaest osoba je uhapšeno dok se za još jednom osobom traga. Svi su osumnjičeni za stvaranje kriminalne grupe zloupotrebljavajući službene položaje koje su zauzimali u Budvi.\nZbog sumnje da su oštetili opštinu Budva za oko osam miliona eura, inspektori Odsjeka za borbu protiv organizovanog kriminala i korupcije su po nalogu specijalnog tužilaštva uhapsili gradonačelnika Budve Lazara Rađenovića, bivšeg gradonačelnika Rajka Kuljaču, savjetnika premijera Aleksandra Tičića, Dragana Marovića, funkcionera u Opštini Budva i brata Svetozara Marovića, zatim kćerku Svetozara Marovića, inače menadžerku Opštine Budva, Milenu Marović Bogdanović i još nekoliko službenika te Opštine koji su bili potpisnici spornih ugovora.\nTužioci na konferenciji za novinare, foto: Savo Prelević\n„Postoje osnovi sumnje da su osumnjičeni postali članovi kriminalne grupe radi sticanja nezakonite dobiti i moći, a djelovanje kriminalne grupe planirano je duže vrijeme i uz primjenu određenih pravila sa tačno određenim ulogama i zadacima. U djelovanju kriminalne grupe su koristili poslovne strukture Opštine Budva u kojoj su većina njih obavljali službene dužnosti", naveo je specijalni tužilac Milivoje Katnić.\nBudvanski funkcioneri su osumnjičeni za zloupotrebe tokom izgradnje poslovno stambenog objekta TQ Plaza i platoa na plaži Jaz pred gostovanje „Rolingstonsa“ u Budvi 2007 godine, kada su privatnoj firmi višestruko platili izgradnju nego što radovi vrijede.\nDio osumnjičenih je već proveo izvjesno vrijeme u pritvoru zbog drugih krivičnih djela, kao što su Rajko Kuljača i Dragan Marović, kojima se godinama sudi za zloupotrebu službenog položaja u slučaju „Zavala“, odnosno Lazar Rađenović i Aleksandar Tičić kojima se sudi u slučaju „Košljun“. Kako tada, tako i danas osumnjičeni su negirali krivicu.\n„Moj branjenik Dragan Marović u svojoj izjavi je tvrdio da sa tim apsolutno nema nikakve veze, čak objektivno negdje kao sekretar sekretarijata u Budvi on nije ni bio u mogućnosti da učestvuje u jednom takvom pravnom poslu. Naravno negirao je izvršenje krivičnog djela“, rekao je advokat Zdravko Begović, branilac Dragana Marovića.\nPovodom najnovijih hapšenja oglasio se predsjednik Crne Gore Filip Vujanović, koji je rekao da se zalaže jednakost pred zakonom:\n„Vi znate da sam se ja uvjek zalagao za to da zakon bude jednak za sve i da niko nije pošteđen pred zakonom i zalagao sam se za to da poštujemo pravo lica prema kojima se vodi postupak na prezumpciju nevinosti i da poštujemo ono što ta prezumpcija nevinosti znači.“\nA lokalni funkconer DPS-a Srđa Popović je izrazio čuđenje zbog tajminga hapšenja usred turističke sezone:\n„Hapsiti opštinsko rukovodstvo u sred sezone, sezone koja obara sve rekorde, zbog nečeg što se desilo 2007. godine, mi je više nego čudnovato i šalje mnogo lošu sliku iz metropole turizma“, prokomentarisao je Popović.\nZa dio naših sagovornika najnovija hapšenja u Budvi imaju političku težinu, jer su među uhapšenima rodbina i saradnici jednog od najviših funkcionera Demokratske partije socijalista Svetozara Marovića.\nTakođe, Crna Gora je pod stalnim pritiskom Brisela da sprovodi zakone u praksi i pojača borbu protiv korupcije i organzovanog kriminala.\nMilena Marović-Bogdanović, foto: Savo Prelević\n„Može se reći da je politička težina ovih hapšenja značajna i da naravno ovo povlači za sobom i cijeli niz drugačijih ocjena vezano za rad Tužilaštva i drugih pravosudnih organa u Crnoj Gori kada je u pitanju briselska administracija. Međutim ono što pada u oči, to je da već cijeli niz slučajeva se fokusira samo na određene djelove političkih grupacija na vlasti, određene gradove i već je sada simptomatično da sličnih krupnih akcija nema u nekim drugim gradovima gdje je do sada, makar za nas laike i obične građane, bilo vidljivo da je bilo niz nepravilnosti, posebno kada su u pitanju gradske vlasti i vlasti na državnom nivou“, ocjenjuje predsjednik Evropskog pokreta Momčilo Radulović.\nAzra Jasavić iz Pozitivne Crne Gore očekuje efikasnu tužilačku istragu, jer od toga zavisi povjerenje građana u institucije, ali i dolazak do višeg nivoa vladavine prava. Ona ukazuje da su slične akcije tužilaštva potrebne i u drugim gradovima:\n„Ako je ovo snažna poruka da se organizovani kriminal i korupcija na visokom nivou ne isplati onda Pozitivna Crna Gora snažno podržava ove procese i vjerujemo da puna vladavina prava ne može da zaživi u Crnoj Gori ukoliko se ne suzbije korupcija na visokom nivou. Normalno ne želimo da rušimo pretpostavku nevinosti, jer ovo još uvjek ne znači da su lica koja su saslušavana zaista i kriva“, konstatuje Azra Jasavić.\nDejan Milovac iz Mansa, organizacije koja godinama ukazuje na povezanost politike i kriminala je skeptičan, jer se široke aktivnosti tužilaštva i policije sprovode samo u jednom gradu:\n„Imali smo već do sada razne akcije policije koje su uključivale i gospodina Kuljaču i Rađenovića, međutim čak i pored tih procesa koji traju već nekoliko godina Crna Gora ne može da kaže da ima visokog javnog funkcionera koji je zbog očigledne korupcije završio u zatvoru. Tako da u tom smislu ne vidim da je ovo neka prekretnica već još jedna u nizu akcija koje treba da prikažu Briselu da mi nešto zaista radimo a u suštini konkretnih rezultata još uvjek nema“, kaže Milovac.\nVrhovni državni tužilac Ivica Stanković je na presu saopštio da međunarodna i domaća javnost od tužilaštva očekuje rezultate, te da je današnja akcija upravo govori o tim rezultatima i najavio da se sa neće stati sa otkrivanjem krivičnih djela:\n„Naći će se pred licem pravde. Danas su to jedni, sjutra će biti drugi“, poručio je Stanković.\nNajzaduženija preduzeća bliska Đukanovićima\nSlučaj Zavala: Negodovanje optuženih njemačkom ambasadoru\nSlučajevi korupcije u Crnoj Gori: Hapšenja i afere bez epiloga\nPadaju brojne presude, ima li stvarne reforme crnogorskog pravosuđa?


(Preusmjereno sa Vindouz vista)\nWindows Vista (engl. Windows Vista) je ime operativnog sistema Windows. Radno ime ovog operativnog sistema tokom razvoja bilo je Windows Longhorn (engl. Windows Longhorn). Po trenutnim najavama, ovaj operativni sistem se pojavio na tržištu početkom 2007. godine. Dana 22. jula 2005. godine, kompanija Microsoft zvanično je objavila konačno ime ovog operativnog sistema.\n1 Nove mogućnosti\n4 Nove mogućnosti\n4.1 Nove mogućnosti sa strane krajnjeg korisnika\nPrema izjavama proizvođača Windows Vista je donijela zaista dosta toga novog: novo grafičko okruženje po imenu Aero (engl. Aero), unapređenu tehnologiju za pretraživanje datoteka, pregršt novih sigurnosnih tehnologija i zaštitnih mehanizama, redizajnirane module za umrežavanje, prikaz grafike i reprodukciju zvuka, i još dosta toga.\nKodno ime Longhorn je bilo poznato još 2001. godine, kada su objavljene prve informacije o novom operativnom sistemu iz Windows familije. U početku je bilo planirano da se ovaj operativni sistem pojavi krajem 2003. godine. Međutim, ubrzo posle toga, programerski tim je zatražio da se vreme razvoja poveća na neodređeno vreme, jer je došlo do izvesnih promena u razvoju i dodavanju novih funkcija i modula.\nPočev od septembra 2005. godine, jednom mesečno se izdaju nedovršene verzije ovog operativnog sistema, kako bi svi zainteresovani korisnici mogli da isprobaju novu funkcionalnost. Poslednja probna verzija (RC1) je demonstrirala skoro sve nove funkcije i mogućnosti. Prema Microsoftu, finalna verzija bi trebalo da se pojavi u januaru 2007. godine.\nDana 26. februara 2006. godine, kompanija Microsoft je objavila da će se na tržištu pojaviti čak šest verzija ovog operativnog sistema. Takođe je objavljeno i to da će sve verzije biti dostupne kako za procesore sa 32-bitnom arhitekturom, tako i za procesore sa 64-bitnom arihitekturom. Imena verzija dotičnog operativnog sistema su:\nWindows Vista Starter (engl. Windows Vista Starter)\nWindows Vista Home Basic (engl. Windows Vista Home Basic)\nWindows Vista Home Premium (engl. Windows Vista Home Premium)\nWindows Vista Business (engl. Windows Vista Business)\nWindows Vista Enterprise (engl. Windows Vista Enterprise)\nWindows Vista Ultimate (engl. Windows Vista Ultimate)\nPored ovih verzija, biće dostupne i verzije specijalno namenjene evropskom tržištu: Vista Home Basic N (engl. Vista Home Basic N) i Vista Business N (engl. Windows Vista Business N). Ove verzije će se prodavati bez ugrađenog softvera za reprodukciju multimedijalnog sadržaja, Windows Media Player (šp. Windows Media Player), usled sankcija Evropske Unije protiv kompanije Microsoft zbog kršenja izvesnih autorskih prava.\nZa razliku od ranijih verzija Windowsovih operativnih sistema prema najavi proizvođača, počev od ove verzije, svi operativni sistemi biće deljeni u verzije prilagođene različitim profilima korisnika.\nPo navodima kompanije Microsoft, proizvođača ovog operativnog sistema, ovaj operativni sistem će imati preko hiljadu unapređenja i novih mogućnosti, što bi trebalo da čini najveći pomak od kada se Windows 95 pojavio na tržištu, pre desetak godina.\nNove mogućnosti sa strane krajnjeg korisnikaUredi\nNovo grafičko okruženje: Windows Vista će imati potpuno novi grafički interfejs, po imenu Aero . Novi interfejs je, prema najavi proizvođača, daleko pregledniji i ima bolji vizuelni doživljaj od grafičkih interfejsa u ranijim verzijama Windosovih operativnih sistema.\nNove sigurnosne tehnologije: Pošto ranijim verzijama Windowsovih operativnih sistema sigurnost im nije bila jača strana, Windows Vista, prema najavama proizvođača, poseduje daleko veći broj zaštitnih mehanizama i sigurnosnih tehnologija. Nove mere zaštite obezbeđuju veću privatnost i sigurnost podataka dok je kompjuter, recimo, povezan na internet ili dok razmenjuje datoteke preko lokalne mreže. Takođe, tu su i nove mere zaštite kada su u pitanju korisnički nalozi, koje će biti itekako korisne na računarima koje koristi više korisnika.\nWindows Sidebar (engl. Windows SideBar): novi panel na desnoj strani radne površine koji će omogućiti korisniku da dodaje razne funkcije operativnom sistemu, kako bi radno okruženje prilagodio svojim specifičnim potrebama. Na primer, u Windows sidebar možete dodati sat, pregledati multimedijalne sadržaje, pa čak i čitati vremensku prognozu ili najnovije vesti.\nPodrška za glasovno zadavanje komandi: počev od ovog operativnog sistema, moći ćete da putem glasovnih komandi izvršavate najrazličitije operacije u gotovo svim programima koje budete pokretali.\nPodrška za monitore osetljive na dodir: korisnici koji poseduju monitore osetljive na dodir će moći da koriste svoj monitor umesto nekog drugog uređaja (najčešće tastature ili miša) za upravljanje računarom.\nNovi Internet eksplorer: Program za pretraživanje interneta, Internet ekplorer (engl. Internet Explorer), koji fabrički dolazi uz sve Windowsove operativne sisteme, takođe će pretrpeti veliki niz promena. Sada je ovaj program daleko sigurniji, jer ima poboljšane mehanizme za odbranu od virusa i hakerskih upada, kao i nove mere zaštite od krađe osetljivih podataka. Novi Internet ekplorer nosi oznaku 7.0.\nNovi Windows Media Player (šp. Windows Media Player): nova verzija programa za reprodukciju multimedijalnog sadržaja koji fabrički dolazi uz sve novije verzije Vindousovih operativnih sistema takođe je poboljšana. Ima novi grafički interfejs, nove mogućnosti za razmenu multimedijalnog sadržaja, kao i nove funkcije za organizaciju mutlimedijalnog sadržaja na računaru.\nNova Superfetch tehnologija (engl. SuperFetch): pomoću ove tehnologije ćete moći vrlo efikasno da proširite raspoloživu sistemsku memoriju, kako biste ubrzali rad samog operativnog sistema. To se postiže tako što u svoj USB port utaknete bilo koji fleš disk, zatim konfigurišete Superfeč podešavanja, pri čemu automatski utaknuti fleš disk postaje mesto za skladištenje privremenih memorijskih podataka, što vrlo efikasno ubrzava rad sistema, jer prestaje potreba za upisivanjem podataka na hard disk, jer su fleš diskovi daleko brži od hard diskova. Takođe, ova tehnologija ima zadatak da forsira upisivanje memorijskih podataka direktno u memoriju, bez prethodnog privremenog skladištenja na hard disk. Iz sigurnosnih razloga, svi podaci upisani na fleš disk će biti automatski enkriptovani, tako da će biti potpuno zaštićeni od neovlašćenih izmena, koje bi mogle da dovedu do ozbiljnih oštećenja sistemskih modula.\nPored navedenih izmena, u samom operativnom sistemu biće prisutno još mnogo drugih izmena i dopuna. Kako je ovo proizvod koji je još u fazi razvoja, sasvim je sigurno da će doći do još promena što se tiče same funkcionalnosti operativnog sistema.\nWindows Vista na Wikimedijinoj ostavi\nZvanična Internet prezentacija operativnog sistema Windows Vista\nhttp://vistawallpapershighquality.blogspot.com/ Vista High Quality Wallpapers]\nDobavljeno iz "https://sh.wikipedia.org/w/index.php?title=Windows_Vista&oldid=41004486"\nPoslednja izmjena na dan 27 juni 2020, u 15:22 č.\nOva stranica je zadnji put izmijenjena 15:22, 27 juni 2020.


Na sinoćnjem sastanku je ostvaren napredak u pogledu upravljanja izbjegličkom krizom, konkretno u pogledu zaštite vanjskih granica Evropske unije.\nEvropsko vijeće je prepoznalo značaj zaštite Schengena kao velikog dostignuća Evropske unije, između ostalog osiguravanjem sistemskih sigurnosnih provjera na vanjskim granicama upotrebom relevantnih baza podataka i otklanjanjem nedostataka u funkcionisanju sistema žarišnih tačaka, premještanja i povratka.\nČelnici su se složili i da je potrebno brzo razmotriti prijedloge Evropske komisije od 15. decembra, uključujući uspostavljanje Evropske granične i obalske straže, ciljanu reviziju Zakonika o schengenskim granicama, program dobrovoljne humanitarne readmisije za izbjeglice iz Turske, kao i isprava za povratak.\nNa konferenciji na štampu nakon prvog dana sastanka na vrhu, predsjednik Jean-Claude Juncker je pozdravio pozitivnu reakciju čelnika na prijedloge Komisije za uvođenje Evropske granične i obalske straže i posvećenost usvajanju svih zakonskih tekstova tokom holandskog predsjedavanja Vijećem do kraja juna 2016. Juncker je još jednom potvrdio potrebu za brzim provođenjem odluka koje su već usvojene i postizanjem sporazuma o listi sigurnih zemalja porijekla. On je podsjetio na namjeru Komisije da revidira Dublinski sistem i sistem legalnih migracija u prvoj polovini 2016.\nEvropsko vijeće je održalo i produktivnu razmjenu političkih stavova o planovima Ujedinjenog Kraljevstva za održavanje referenduma o članstvu u EU, a čelnici su se složili da će zajedno raditi na postizanju obostrano prihvatljivih rešenja u svim oblastima prije održavanja februarskog sastanka Evropskog vijeća.


Džihadisti IDIL-a u Libiji\nLjudi koji odlaze da se bore u Siriji i Iraku na strani Islamske države predstavljaju pretnju za zemlje odakle dolaze, jer na ratištima dobijaju obuku za izvršavanje terorističkih aktivnosti, kažu poznavaoci.\nRaniji šef vojne obaveštajne službe, profesor Vladimir Pivovarov, ističe da, iako je Makedonija usvojila antiteroristički zakon kojim se kažnjava učešće makedonskih državljana na stranim bojištima, ipak se u nekoliko poslednjih meseci, naročito u Kumanovu, može videti trend da i ženske osobe pristupaju ovoj terorističkoj organizaciji.\n„Njihov lider je iscrtao konture teritorija koje bi želeli da obuhvata Islamska država - tu ulazi Makedonija, pa na severu sve do Beča. Učešće ovih ljudi i njihova edukacija tamo apsolutno može biti povezano sa ciljevima i pretnjama koje ističu njihovi lideri. Ti ljudi mogu biti iskorišteni na mnogo različitih načina u Makedoniji i u regionu da bi izvršili neki teroristički akt, čime bi ukazali na njihove zahteve, odnosno pretnje prema ovim zemljama", kaže Pivovarov.\nPivovarov objašnjava da u zavisnosti od stanja u društvu, terorističke organizacije upotrebljavaju različite metode za regrutiranje ljudi. On kaže da su u Makedoniji ljudi iz siromašnih porodica najlakši cilj ovih organizacija.\n„Na početku idu sa novčanom nadoknadom, a zatim nastavljaju sa novom formom obuke. Osim Kur'ana i njihove ideologije, počinje se sa rukovanjem oružjem, minama i eksplozivima, nastavlja se sa najsavremenijim metodama za izvršavanje terorističkih akata, pa sve do stvaranja ljudi samoubica, što za sada u Evropi još nije slučaj. Međutim, ubeđen sam da u budućnosti trebamo očekivati takve stvari i na evropskom tlu. Ali, za to su tu obaveštajne službe, čiji je jedini cilj prevencija takvih terorističkih aktivnosti", komentariše Pivovarov.\nOpasnost od infiltracije među migrante\nU ovom trenutku postoje više faktora koji bi mogli predstavljati pretnju bezbednosnom sistemu Makedonije. Jedan od njih je da se obučeni teroristi infiltrišu među migrante koji preko Makedonije odlaze ka Evropi.\nNedavno je prvi čovek Islamske verske zajednice u zemlji izjavio da nekoliko džamija u Skoplju nisu pod njihovom kontrolom.\nNakon dešavanja u Kumanovu od pre mesec dana, vlasti su saopštile da je deo lica koja su se sukobila s policijom učestvovao i na ratištima u Siriji.\nPivovarov naglašava da se zbog ovih okolnosti bezbednosni sistem zemlje nalazi u teškoj situaciji.\n„Jednog dana za dobrobit države svi politički faktori moraju napraviti konsenzualni dogovor da se bezbednosne službe moraju profesionalizirati, da političke partije sklone ruke sa ovih službi i da one budu samo u interesu građana i države, a ne u interesu određene partije, kao što je u ovom trenutku. To je najveći problem, ali verujem da ćemo imati pametne ljude koji će u budućnosti razmišljati na ovom planu da bi rešili ovakve probleme", ocenjuje Pivovarov.\nPivovarov dodaje da samo na taj način možemo da stvorimo ispočetka nove bezbednosne službe, novi bezbednosni sistem, sa jedinim ciljem da sačuvamo državu.\nInače, prema nekim procenama, nekoliko desetina makedonskih državljana su kao dobrovoljci otišli da se bore u redovima Islamske države, a više od deset ih je poginulo.


FINANSIRANJE LINIJA FRONTA: PODRŠKA INICIJATIVAMA ZAGOVARANJA OCD NA NIVOU ZAJEDNICE – KCSF\nFINANSIRANJE LINIJA FRONTA: PODRŠKA INICIJATIVAMA ZAGOVARANJA OCD NA NIVOU ZAJEDNICE\nKosovska fondacija za civilno društvo (KCSF) sprovodi 28-mesečni projekat koji se finansira iz sredstava EU pod nazivom „Pod-grant šema za inicijative javnog zagovaranja OCD na nivou zajednice na Kosovu“.\nProjekat ima za cilj da podrži inicijative javnog zagovaranja organizacija na nivou zajednice na Kosovu kroz uspostavljanje i upravljanje šemom pod-grantova. Projekat je otpočeo u januaru 2016 godine i završava se u aprilu 2018 godine.\nU okviru ovog projekta pokrenuta su dva poziva za podnošenje prijava, pozivajucÌi OCD da se prijave za finansijsku podršku. Ukupno, 35 projekt prijava/aplikacija je odobreno u okviru oba poziva i skoro 500,000 evra je izdvojeno kao podrška inicijativama javnog zagovaranja kosovskih organizacija civilnog društva. Podržani projekti usmereni su na sledecÌe oblasti: mladi, žene, osobe sa ograničenim sposobnostima, manjinske zajednice, obrazovanje, sigurnost u školama, životna sredina, građanski aktivizam, zagovaranje sa lokalnim i centralnim institucijama.\nPored finansijske podrške, KCSF se pobrinuo za povecÌanje kapaciteta ovih nevladinih organizacija sa ciljem konsolidacije ovih organizacija i obezbeđivanja održivosti za buducÌnost. Svi dobitnici granta su prisustvovali seriji tri prilagođena programa izgradnje kapaciteta za upravljanje projektnim ciklusom, interno upravljanje organizacijama civilnog društva i veštinama zagovaranja. Osim toga, ovaj projekat je pružio prilagođenu obuku dobitnicima grantova o finansijskom upravljanju i strategijama zagovaranja u cilju povecÌanja rezultata projekta i poboljšanja njihovog unutrašnjeg upravljanja.\nOvaj projekat je jedinstven po svojim uslovima jer obuhvata intervencije koje proizilaze iz potreba i zabrinutosti zajednica, a naši dobitnici granta sprovode aktivnosti zajedno sa zajednicama koje zastupaju.\nVisina grantova po projektu varira između 12,000 i 20,000 evra, pri čemu su podržane inicijative postigle značajan uspjeh u svojim naporima zagovaranja. Najnovija dostignucÌa tokom 2017 godine uključuju oblasti kao što su osnaživanje žena, mladi, životna sredina, građanski aktivizam, prava ljudi sa ograničenim sposobnostima i finansijska transparentnost.\nNa primer, Gračanička inicijativa za održivi razvoj – GiOR, lokalna neprofitna organizacija sa snažnim angažovanjem na intervencijama zasnovanim na zajednici, kako bi ubedili opštinske vlasti da uklone stočnu pijacu iz centra Gračanice na neku pogodniju lokaciju i dizajniranje planova za pretvaranje te lokacije u stručnu školu.\nSa druge strane, Mreža za ljudska prava (HRN), još jedan dobitnik granta u ovoj šemi, su uspeli da ubede opštinu Kosovo Polje da opreme sva službena vozila sa GPS sistemom, jer se time povecÌava finansijska transparentnost opštine. U međuvremenu, opština Junik, zahvaljujucÌi inicijativi koju sprovodi Džordž Vilijam Udruženje mladih na Kosovu (GWY), cÌe dobiti poseban pod-kod budžeta koji je namenjen mladima.


Visa širi globalnu mrežu za obradu transakcija otvaranjem centara u Singapuru i Velikoj Britaniji – Nadlanu.com\nObjavljeno 26. jula 2017. / 13:00:26\nVisa (NYSE:V), globalna platno-tehnološka kompanija, danas je najavila da proširuje kapacitete za procesuiranje transakcija otvaranjem dva savremena centra za obradu podataka – u Singapuru i Velikoj Britaniji. Novi globalni procesni habovi povećaće brzinu i omogućiti efikasnu prilagodljivost Visa infrastrukture različitim delovima sveta, istovremeno unapređujući mogućnosti kompanije da pruži nove i još sofisticiranije načine plaćanja u današnjoj, hiper povezanoj globalnoj ekonomiji.\n– Trgovina i plaćanja su u fazi istorijskog prelaska iz analognog u digitalno okruženje. Sve više ljudi širom sveta plaćenje gotovinom zamenjuje karticama i pametnim uređajima – kazao je Rajat Taneja, izvršni potpredsednik za tehnologije u kompaniji Visa.\n– Investicijama u razvoj tehnologija u Aziji i Evropi jačamo našu infrastrukturu kako bismo zadovoljili vrtoglavi rast u digitalnom i mobilnom plaćanju, uz istovremeno održavanje sigurne, efikasne i uvek dostupne usluge koju naši klijenti i partneri očekuju.\nCentri za obradu podataka u Singapuru i Velikoj Britaniji unaprediće postojeće procesne kapacitete kompanije Visa u Severnoj Americi. Sa četiri usaglašena centra za obradu podataka, Visa će unaprediti kapacitete i fleksibilnost svoje infrastrukture, otklanjajući mogućnost prekida usluge za 16,600 Visa finansijskih institucija, milione prodajnih mesta i 3 milijarde kartica. Dva nova centra opremljena su najsavremenijom tehnologijom, uključujući hardver visokih performansi i energetski efikasnu infrastrukturu. Visa očekuje da proces obrade transakcija u dva nova centra počne tokom 2018. godine.\nData centar u Singapuru\nPrvi centar za obradu podataka kompanije Visa u Jugoistočnoj Aziji nalazi se u Singapuru i prostire se na na 10,000 kvadratnih metara, a pružaće usluge klijentima, korisnicima kartica i trgovcima širom regiona i globalne mreže kompanije Visa.\n– Kao predstavništvo Azijsko-pacifičkog tržišta, Singapur je već jedan od glavnih centara poslovanja kompanije Visa – kazao je Chris Clark, izvršni direktor za Azijsko-pacifički region kompanije Visa.\n– Otvaranjem novog procesnog centra u Singapuru, jačamo našu sposobnost da zadovoljimo zahteve za digitalnim načinima plaćana, i istovremeno podržimo trend uvođenja inovacija širom Azisjko-pacifičkog regiona.\n– Počastvovani smo da je Visa izabrala Singapur za svoj novi centar za obradu podataka, i time potvrdila poziciju Singapura kao značajnog partnera na poslovnoj i tehnološkoj mapi – rekao je Kelvin Wong, asistent generalnog direktora Odbora za ekonomski razvoj Singapura.\n– Ova investicija doprinosi sofisticiranosti poslovnog okruženja kompanije Visa u Singapuru i svedoči o regionalnom liderstu Singapura kada je reč o upravljanju podacima i umreženosti.\nNovi centar za obradu podataka treća je velika investicija kompanije Visa u Singapuru u protekle dve godine. U septembru 2016. godine Visa je pokrenula prvi međunarodni kampus Visa Univerziteta sa sedištem u Singapuru. U aprilu iste godine, Visa je otvorila i Singapurski centar za inovacije, mesto gde klijenti, partneri i programeri iz celog regiona rade sa stručnjacima kompanije Visa i zajedno stvaraju aplikacije za trgovinu novih generacija.\nData centar u Velikoj Britaniji\nU junu 2016. Visa Inc. najavila je završetak akvizicije Visa Europe i time započela višegodišnji proces ujedinjavanja dve kompanije u jedinstvenu globalnu organizaciju sa zajedničkom tehnološkom platformom. Ovom integracijom 3,200 klijenata iz Evrope priključilo se VisaNet-u, globalnoj mreži za obradu transakcija koja će sada biti osnažena Visa centrom u Velikoj Britaniji.\nKada se potpuno završi, objekat od 10,000 kvadratnih stopa povećaće operativnu fleksibilnost za klijente u regionu, i istovremeno ubrzati tempo uvođenja inovacija u plaćanjima na evropskom tržištu.\n– Pokretanje najsavremenijeg centra za obradu podataka u Evropi je ključna prekretnica koja omogućava svim našim klijentima i partnerima da iskoriste prednosti globalnih tehničkih resursa i sredstava kompanije Visa – rekao je Bill Sheedy, generalni direktor kompanije Visa Inc. za Evropu.\nData centarVisaVisa Europe\nLAGUNA PREDSTAVLJA: “Sa svakim dahom” – Nikolas Sparks\nLAGUNA PREDSTAVLJA: “Van Gogh – More bez obala” – Zvonimir Đukić…


Lažni poštari i u Višegradu ucjenjuju građane - Klix.ba\nPreduzeće "Pošte Srpske" saopštilo je da se na području Višegrada nepoznata lica lažno predstavljaju kao radnici "Pošta" nudeći građanima sandučiće pod prijetnjom da ih moraju kupiti, jer im u suprotnom pošta neće biti dostavljana na kućnu adresu.\n"Obavještavamo korisnike da se poštanski sandučići mogu naručiti kod poštara ili kupiti u njima najbližoj pošti, ali da zaposleni ne nose sandučiće na teren", poručuju iz ovog preduzeća.\nIz "Pošta Srpske" apeluju na građane da u slučaju bilo kakvih nejasnoća kontaktiraju ovo preduzeće i prijave prevaru centrima javne bezbjednosti.\nS obzirom na to da je ova prevara učestala na području cijele Republike Srpske, iz ovog preduzeća napominju da će, iako nisu oštećena strana, prijaviti ove slučajeve Ministarstvu unutrašnjih poslova RS.\n"Nedavno se isto dogodilo i na području Semberije i Istočnog Sarajeva, stoga je veoma bitno javnost upoznati sa navednim slučajem", navodi se u saopštenju.


Čehinja Tatjana Kućaržova izabrana za najlepšu ženu planete\nU Češkoj je zavladala euforija što se na finalu izbora Mis sveta, sinoć u Varšavi, potvrdila lepota njihovih žena kada je mis Češke, Tatjana Kućaržova, izabrana za najlepšu ženu planete.\nSedamnaestogodišnja plavuša iz gradića Opočno u istočnoj Češkoj očarala je i Poljake. U Palati nauke i kulture navijali su zdušno da titula u finalu, koje se po prvi put odigravalo u jednoj postkomunističkoj zemlji, ostane u “novoj Evropi“, kad već među šesnaest najlepših nije prošla poljska mis Mažena Ćešlik.\nPoljaci su sinoć SMS porukama mogli da navijaju za još dve svoje poluzemljakinje, pošto je mis Kanade Malgožata Majevska emigrirala sa roditeljima preko okeana iz Poljske kao četverogodišnje dete, i za mis Mađarske Renatu Anetu Tot, koja nije krila da ima polovinu poljske krvi.\nNove najlepše žene planete veruju da je presudno za izbor, pored toga što predstavlja tipičan češki tip lepote - vitke plavooke plavuše- bilo i to što dobro govori engleski i mogla je da ćaska sa žirijem.\n“Nadam se da će mi titula promeniti život, u pozitivnom smislu”, rekla je Kaćaržova koja sanja o karijeri manekenke.\nDomaćini su zadovoljni što su pored predstavljanja najlepših žena sveta dobili priliku i za promociju prirodnih lepota i istorijskih i kulturnih znamenitosti Poljske, koju su 104 finalistkinje obilazile poslednjih mesec dana, a te snimke su prenosile vodeće svetske televizije.


Inzko pohvalio ulogu Transparency Internationala u borbi protiv korupcije\nVisoki predstavnik u Bosni i Hercegovini Valentin Inzko kazao je da je činjenica da je BiH i dalje pri samom dnu ljestvice zemalja zapadnog Balkana s visokim stepenom percepcije o rasprostranjenosti korupcije, jasan znak da predstoji dug put koji BiH treba preći kako bi iskorijenila korupciju.\nTo je istakao na sastanku s predstavnicima delegacije Transparency Internationala (TI) koji je održan danas u Sarajevu.\nRazgovori su bili fokusirani na reformu javne uprave i napore za unapređenje procedura javnih nabavki, što su sagovornici ocijenili kao važne zadatke u sveukupnoj borbi protiv korupcije.\nInzko je naglasio da su praćenje situacije i izvještavanje javnosti o efikasnosti napora koje lokalne institucije poduzimaju u borbi protiv korupcije osnovni preduvjeti za jačanje vladavine prava u BiH.\n– Aktivnosti TI bile su značajne, i to ne samo u smislu usmjeravanja pažnje građana na ovaj problem, nego i u vršenju pritiska na vlasti da implementiraju antikorupcijski reformski program, kao i u zagovaranju međunarodnih standarda u okviru borbe protiv korupcije – kazao je Inzko.\nSudionici na sastanku su se saglasili da civilno društvo i mediji imaju važnu ulogu u informiranju građana o posljedicama korupcije.\n– Korupcija slabi povjerenje građana u demokratske institucije i vladavinu prava, nanosi štetu ekonomiji i onemogućava državu u prikupljanju prijeko potrebnih poreskih prihoda – upozorio je Inzko.\nPoručio je da, samo ukoliko građani shvate puni obim štete koju korupcija nanosi svakom pojedinačno i BiH u cjelini, moći će potaknuti vlasti da poduzmu efikasne mjere, saopćeno je iz OHR-a.


ZVEZDINI IGRAČI SU KAO MAŠINE! Crveno-beli su u ovom segmentu zasenili sve rivale u grupi! - Informer\nFudbaleri Crvene zvezde stigli su, zahvaljujući borbenoj i srčanoj igri, do boda u istorijskom duelu protiv Napolija (0:0) u prvom kolu Lige šampiona\nBrojke, pre svega vezane za vrednost igrača i budžet timova, su uoči meča govorile u korist gostiju, ali su crveno-beli uspeli da se suprotstave Italijanima, a na pitanje kako, odgovor je dao zanimljiv statistički podatak.\nTim Karla Anćelotija, vodio je glavnu reč u beogradskom susretu, ali je Zvezda sve prednosti rivala anulirala neverovatnim zalaganjem. Igrači Zvezde nisu se štedeli, a da su na terenu ostavili i poslednji atom snage potvrđuje podatak da su tokom meča pretrčali čak 112.878 kilometar, što je za četiri kilometra više od Napolija, koji je pretrčao 108.761. Fudbaleri Liverpula koji su pobedili PSŽ (3:2) pretračali su 104,2, a PSŽ 101,3 kilometra. Šef struke Vladan Milojević i njegovi saradnici su, očigledno, izuzetno fizički spremili ekipu.\nZa šampiona Srbije nije bilo izgubllene lopte, a rešenje za fudbalske zvezde vredne po nekoliko desetina miliona evra bili su upornost i trud.\nPodatak da je nadtrčan jedan od najozbiljnijih kandidata za osvajanje skudeta dovoljno govori o fizičkoj pripremljenosti fudbalera Crvene zvezde, ali i želji da nastave niz impresivnih rezultata.\nGosti definitivno ulogu favorita ne smeju da shvate zdravo za gotovo na "Marakani", jer novac ne igra fudbal, a želja sa kojom crveno-beli fudbaleri izlaze na teren, uz podršku kakvu umeju da pruže zvezdaši, neretko je Zvezdino najjače fudbalsko oružje.


Ona smatra da uprkos svemu pomoć političara sportistima može da bude od velikog značaja, pod uslovom da oni svoju poziciju iskoriste na pravi način.\n"Iskreno, mislim da bi trebalo da važi načelo da su sport i politika odvojeni, da sport bude nezavisan i da politika nema uticaja. Međutim, mislim da je to nemoguće. Obrni-okreni uvek nekako dođemo u dodir sa njima. Ipak, smatram da ukoliko oni u prave svrhe koriste svoju poziciju, poznanstva i veze mogu mnogo da pomognu, što u novcu, što u vidu promocije sporta", rekla je Maksimovićeva.\nOna je dodala da posle velikog uspeha u Londonu nema problema da obezbedi finansijska sredstva za pripreme, ali pre svega zahvaljujući Olimpijskom komitetu Srbije.\n"Meni je mnogo lakše posle osvajanja olimpijske medalje, pre svega zahvaljujući Olimpijskom komitetu Srbije. Ušla sam u njihov program i bez njih ne bismo mogli da obezbedimo ni trećinu sredstava za putovanja, opremu itd. Veoma sam zahvalna i zbog toga, i nadam se da će se tako i nastaviti", zaključila je Maksimovićeva.\nPrvi potpredsednik Vlade Aleksandar Vučić najavio je pre nekoliko dana gostujući u "Utisku nedelje" da će zatražiti od svih članova Glavnog odbora Srpske napredne stranke da napuste funkcije u sportskim klubovima i Savezima.\nTo praktično znači da bi šef poslaničkog kluba SNS-a Zoran Babić trebalo da napusti funkciju predsednika Vaterpolo saveza Srbije, na koju je nedavno izabran, zatim da potpredsednik FK Crvena zvezda Slaviša Kokeza ode sa Marakane.


2. Februara 2012. 19. Avgusta 2020. Arhiva Visoko.co.ba\nVisoko je ovih dana dobilo novi sportski kolektiv, a riječ je o malonogometnom klubu. Svjedoci smo i kroz utakmice malonogometne reprezentacije BiH koje su se igrale u našem gradu, ali posebno kroz Novogodišnji turnir „Memorijal Midhat Ahić“ koji se svake godine održava u KSC“Mladost“ da je ovaj sport vrlo polularan u našem gradu. Onda se logično postavljalo i pitanje, kako to da nemamo niti jedan malonogometni klub, iako se svi sjećamo da je sada pokojni Rajko Rašević, uspio prije nekoliko godina oformiti MNK“Torpedo“ Visoko, koji nažalost nije dugo opstao. Sada će Visoko imati novi klub u malom nogometu koji će nositi službeni naziv MNK“Galaktikosi“, a to nam je potvrdio predsjednik i čovjek koji je sve i pokrenuo, gospodin Muamer Halilović:\n– -Dugo već imam tu ideju o formiranju malonogometnog kluba u našem gradu i sada sam je konačno realizovao. Dobio sam sva potrebna riješenja, izvršio registraciju u Nogometnom savezu Federacije BiH i eto sada napokon imamo klub koji će se zvati MNK“Galaktikosi“ i nastupat će za početak u Drugoj ligi Federacije, naravno tek od jeseni kada počne nova sezona. Obezbjeđena je već i sva potrebna oprema, uključujući i dresove i iskoristiću ovu priliku da pozovem sve zainteresovane nogometaše koji nemaju neki ozbiljan angažman da nam se prijave kako bi eventualno postali članovi kluba. Kontakt brojevi mobitela su 061/449-349 i 061/468-022, a naglašavam da slobodno pozovu, jer nam je cilj da okupimo što bolju ekipu kako bi naš grad predstavljali u što boljem svijetlu. Moram reći da sam imao neke ponude iz susjednih gradova da klub registrujem kod njih, uz objašnjenja da je dvorana kao jeftinija i slično, ali sve sam odbio jer želim da moj grad Visoko ima jedan malonogometni klub koji će igrati domaće utakmice u našoj sportskoj dvorani, zaključio je predsjednik MNK“Galaktikosi“ Muamer Halilović\nNi ja ni generalni sponzor se nemamo namjeru povući, želimo jaku Bosnu-Prevent, isključivo sa domaćim snagama!


Kikindski izviđači “Proka S Plavi” i ove godine učestvuje na Svetosavskom festivalu izviđačkih pesama – TV Kikinda\nČlanovi Odreda izviđača „Proka S Plavi“, bend „Banatsko plavo“ pripremaju novu autorsku pesmu kojom će nastupiti na ovogodišnjem Svetosavskom festivalu izviđačkih pesama „Izviđači pevaju“. Festival, koji se 15 put organizuje, od ove godine ima Međunarodni karakter.\nOdred izviđača “Proka S plavi” učestvovaće i ove godine na Svetosavskom festivalu izviđačkih pesama – “Izviđači pevaju”, koji se tradicionalno održava u Beogradu, u palilulskom Kulturnom centru “Vlada Divljan”. Kako objašnjava osnivač IO „Proka S Plavi “ i pokretač benda „Izviđačko plavo“ Miodrag Tadić, ovo će biti četvrto učešće kikindskih izviđača. I ovoga puta su pripremili posebnu pesmu, za čije izvođenje teku pripreme:\n-Mi ove godine učestvujemo na 15 Susretima izviđača, koji će ove godine biti Međunarodnog karaktera. Nama je ovo četvrti put da učestvujemo na ovom festivalu. Predstavićemo jednu novu autorsku pesmu i jednu, već promovisanu, ali vrlo omiljenu pesmu i to ne samo ovde već i šire “Izviđačko srce”. Imaćemo i nastup sa jednom rok obradom. Pripreme su u toku, okupljamo se u ovim našim osveženim prostorijama. Iskoristiću priliku da se zahvaljujem odredu “Sveti Sava” koji je organizator i pokretač ovog festivala, gde smo uspeli da uspostavimo vrlo lepe kontakte sa izviđačima iz drugih odreda.\nKako Tadić naglašava, ovakav nastup predstavlja svojevrsnu promociju kako njih kao odreda, tako i samoga grada, a kako bi mogli sve to na pravi način da urade, imaju podršku, koja im je vrlo bitna. Odred izviđača „Proka S Plavi“ i bend koji je pokrenut baš u okviru funkcionisanja i akustik bend „Banatsko plavo“. Ovi mladi ljudi su do sada predstavili čak 12 svojih autorkih pesama i postali su prepoznatljivi u regionu, a uspešno su i 2017. snimili i svoj prvi CD, sa izviđačkim pesmama\n← Dobar odziv Kikinđana na današnjoj akciji dobrovoljnog davanja krvi: Dragocenu tečnost dalo 90 sugrađana, među njima i članovi GrO SNS U školi “Jovan Popović” biće rekonstruisan krov fiskulturne sale →


Ostrvski kralj golih pesnica želi da ove borbe postanu zvanična disciplina - Muški magazin - trendovi, fitness, lifestyle, saveti, devojke...\nMeđutim, koliko god njemu bilo nelagodno što mora nositi ovu titulu, on je ipak zaslužio, posebno zbog toga što je jedan od najboljih boksera golih pesnica na svetu. Tokom svoje karijere, koja ni u pedeset i četvrtoj godini ne deluje kao da jenjava, ovaj čovek je ostao nepobeđen, učestvujući u brojnim borbama, od kojih su mu pojedine donele velike sume novca.\nMekdonag je rođen u porodici irskih putnika i borio se za njih još od malih nogu, kada je iskoristio boks kako bi se oslobodio nasilnika, prenoseći ovaj sport na najviši nivo predstavljajući svoju ličnu promociju, ugovarajući legalne borbe golih pesnica.\nSve što je ovaj čovek kroz svoj život radio i ono što je morao da uradi, jeste da postavi svoje telo i ponos na kocku, ponekada za sume od po nekoliko hiljada, pa sve do par desetina hiljada funti u pojedinim slučajevima. Sa druge strane, jedna borba ovog irskog putnika ističe se po svemu od drugih, ali najviše zbog toga što je trajala gotovo tri sata, tačnije dva sata i 47 minuta. Čitav meč se odvijao bez pauza, bez rundi i jednostavno se sveo na maratonsko pesničenje i krvavu borbu do samog kraja.\nSume novca koje se mogu okretati prilikom organizovanih borbi između ovih porodica mogu varirati drastično, ali ponekada one pobednicima donose i do sto hiljada. Kako je Irac objasnio: "U mojoj situaciji, kada se radi o novcu, ja stavljam novac na borbu kako bih odao utisak da pokušavam da se izvadim iz meča".\nSada, sa velikm porastom popularnosti UFC borbi, na tržištu je stvorena velika rupa u koju boks golih pesnica može upasti i postati mejnstrim, posebno kada se u obzir uzme uspeh koji MMA ima u svetu. Mekdonag je uspeo da organizuje prvu legalnu borbu golih pesnica u Velikoj Britaniji, ali kako sam priznaje, ova grana sporta i dalje je veoma mlada i svet možda nije spreman za nju, što ga opet nije sprečilo da kreira svoju ličnu TV emisiju, pod nazivom Bare Knuckle Wars, u kojoj promoviše i privlači investitore kako bi pokušao da popularizuje ovaj sport.\nirski putnici |\nboks golih pesnica |


RTS :: Slamka spasa za prirodu\nPriroda Slamka spasa za prirodu\npetak, 07. jun 2019, 12:48 -> 13:38\nSlamka spasa za prirodu\nEvropska komisija nedavno je najavila zabranu upotrebe plastičnih jednokratnih proizvoda. Reagovale su i brojne kompanije najavivši da će plastične slamčice zameniti onima koji se mogu reciklirati.\nPodatak da je plastičnoj slamčici koju koristimo samo nekoliko minuta, potrebno i do tri veka da se razgradi u prirodi inspirisao je preduzetnika Dragana Filipovića da se prvi u Srbiji okrene proizvodnji papirnih slamčica.\n„Krećem da istražujem, odlazim na internet, posećujem sajmove. Poslednju sajam na kome sam bio je u Turskoj gde sam upoznao dobavljače i sam proces proizvodnje papirnih slamčica“, objašnjava Filipović.\nPlasira ih na našem, ali i na tržištu Austrije i Slovenije. I pojedini ugostitelji u Srbiji zainteresovani su za njegov proizvod. Samo su retki, verovali u Draganovu ideju.\n„Bilo mi je malo čudno. Pitao sam kako papirne slamčice, kako one mogu da stoje u vodi. On mi je sve objasnio i generalno mi se dopala ta ideja i počeli smo zajedno to da radimo“, kaže Branko Arnautović, Draganov prijatelj.\nNajvažnije je, kaže Dragan, da verujete u ono što radite.\n„Ljudi koji već znaju koliko plastika za jednokratnu upotrebu šteti životnoj sredini oni gledaju na sve ovo malo pozitivnije i hoće da sarađuju i jako im je drago što postoji proizvodnja papirnih slamčica. A neki drugi, ipak kažu da će sačekati zakon, jer papirna slamčica je skuplja dva do tri puta od plastične“, ističe Filipović.\nNajvažnija je edukacija, ali i da se pokrenu mali inovatini biznisi koji će pored našeg, izvoziti i na tržište Evropske unije.\n„S obzirom na to da Evropska unija od 2021. godine planira da ukine plastične proizvode koji su za jednokratnu upotrebu poput plastičnih slamčica, tanjira i pribora za jelo, dobra ideja je da neki ljudi pokrenu proizvodnju alternativnih proizvoda i da oni koji sada proizvode neke artikle koji su od takvih plastičnih materijala da im nađu zamenu u nekim drugim materijalima“, navodi Suzana Obradović, generalna sekretarka Udruženja reciklera Srbije.\nZahvaljujući brojnim kampanjama, predavanjima i društvenim mrežama, u svetu je, upotreba jednokratnih plastičnih proizvoda znatno smanjena. Da bi zelena ekonomija zaživela i kod nas, potrebna je, kaže Dragan, saradnja pojedinaca, institucija i privrede.


10 najboljih hotela u blizini: Hayato Station - TripAdvisor\nTurizam u Mishima-machi\nHoteli u Mishima-machi\nNoćenja s doručkom u Mishima-machi\nRestorani u Mishima-machi\nAktivnosti u Mishima-machi\nSvi hoteli u Mishima-machi\nPovoljne ponude za hotele u Mishima-machi\nRiokan hoteli (Mishima-machi)\nMishima-machi – onsen hoteli\nHoteli u blizini: Mishimamachi Kouryu Center Yamabiko\nHoteli u blizini: Mishimamachi Seikatsu Kougei Kan\nHoteli u blizini: Mishima Municipal Ski Resort\nHoteli u blizini: Aidumizunuma Station\nHoteli u blizini: Aidumiyashita Station\nHoteli u blizini: Aidunakagawa Station\nHoteli u blizini: Aidunishikata Station\nHoteli u blizini: Aidukawaguchi Station\nHoteli u blizini: Aiduhinohara Station\nHoteli u blizini: Honnna Station\nHoteli u blizini: Takiya Station\nHoteli u blizini: Goudo Station\nHoteli u blizini: Aidukosugawa Station\nFid o putovanjima: Mishima-machi\nNajbolji hoteli u blizini: Hayato Station, Mishima-machi\nHoteli u blizini: Hayato Station\nMishima-machi, Onuma-gun, Fukushima Prefecture\nOnsen riokanjoš 71\nOnsen hoteljoš 11\n54 od 2.509 objekata odgovaraju vašim filterima. Obriši sve filtere\nFiltrirajHoteli50 km od lokacije Hayato Station\n13,2 km od: Hayato Station\nBr. 1 u pogledu odnosa cena/kvalitet od 53 hotela ili riokana u Mishima-machi\n29,6 km od: Hayato Station\nBr. 2 u pogledu odnosa cena/kvalitet od 53 hotela ili riokana u Mishima-machi\nOvo je jedan od hotela sa najviše rezervacija u Aizuwakamatsu u 60 prethodnih dana.\n30,3 km od: Hayato Station\nBr. 3 u pogledu odnosa cena/kvalitet od 53 hotela ili riokana u Mishima-machi\nBr. 4 u pogledu odnosa cena/kvalitet od 53 hotela ili riokana u Mishima-machi\n32,3 km od: Hayato Station\nBr. 5 u pogledu odnosa cena/kvalitet od 53 hotela ili riokana u Mishima-machi\n32,6 km od: Hayato Station\nBr. 6 u pogledu odnosa cena/kvalitet od 53 hotela ili riokana u Mishima-machi\n30,2 km od: Hayato Station\nBr. 7 u pogledu odnosa cena/kvalitet od 53 hotela ili riokana u Mishima-machi\n30,5 km od: Hayato Station\nBr. 8 u pogledu odnosa cena/kvalitet od 53 hotela ili riokana u Mishima-machi\n30,9 km od: Hayato Station\nBr. 9 u pogledu odnosa cena/kvalitet od 53 hotela ili riokana u Mishima-machi\nBr. 10 u pogledu odnosa cena/kvalitet od 53 hotela ili riokana u Mishima-machi\n30,4 km od: Hayato Station\nBr. 11 u pogledu odnosa cena/kvalitet od 53 hotela ili riokana u Mishima-machi\n32,5 km od: Hayato Station\nBr. 12 u pogledu odnosa cena/kvalitet od 53 hotela ili riokana u Mishima-machi\n32,2 km od: Hayato Station\nBr. 13 u pogledu odnosa cena/kvalitet od 53 hotela ili riokana u Mishima-machi\nBr. 14 u pogledu odnosa cena/kvalitet od 53 hotela ili riokana u Mishima-machi\nBr. 15 u pogledu odnosa cena/kvalitet od 53 hotela ili riokana u Mishima-machi\n37,3 km od: Hayato Station\nBr. 16 u pogledu odnosa cena/kvalitet od 53 hotela ili riokana u Mishima-machi\n40,8 km od: Hayato Station\nBr. 17 u pogledu odnosa cena/kvalitet od 53 hotela ili riokana u Mishima-machi\n46,0 km od: Hayato Station\nBr. 18 u pogledu odnosa cena/kvalitet od 53 hotela ili riokana u Mishima-machi\n48,2 km od: Hayato Station\nBr. 19 u pogledu odnosa cena/kvalitet od 53 hotela ili riokana u Mishima-machi\n48,5 km od: Hayato Station\nBr. 20 u pogledu odnosa cena/kvalitet od 53 hotela ili riokana u Mishima-machi\n31,0 km od: Hayato Station\nBr. 21 u pogledu odnosa cena/kvalitet od 53 hotela ili riokana u Mishima-machi\n42,9 km od: Hayato Station\nBr. 22 u pogledu odnosa cena/kvalitet od 53 hotela ili riokana u Mishima-machi\n45,4 km od: Hayato Station\nBr. 23 u pogledu odnosa cena/kvalitet od 53 hotela ili riokana u Mishima-machi


(UZNEMIRUJUĆI VIDEO) TAKO TO RADE U JEMENU! Monstrum silovao i ubio devojčicu (3), pa JAVNO POGUBLJEN PRED STOTINAMA LJUDI! - Informer\nMuhamad al-Magrabi (41) osuđen je zbog silovanja i ubistva trogodišnje devojčice u Jemenu zbog čega je javno pogubljen u ponedeljak, javljaju svetski mediji\nMagrabi je pogubljen u glavnom gradu Sani pred stotinama ljudi koji su se okupili da bi gledali smaknuće. Okupljeni građani su sve snimali telefonima, a državna televizija je prenosila egzekuciju, piše "Index".\nSnimci prikazuju Magrabija na tlu sa vezanim rukama iza leđa pre pogubljenja i gomilu koja zatim sledi policijsko vozilo s njegovim telom.\nAmerički Stejt department je izjavio da je šerijatski zakon "izvor čitavog zakonodavstva u Jemenu". Prema ovom zakonu ubistvo se kažnjava smrću, iako ne određuje konkretan način na koji pogubljenja treba da se izvrše.\nPOGLEDAJTE VIDEO SA UZNEMIRUJUĆIM SADRŽAJEM:\nJemen ubica kazna silovanje javno pogubljenje


Zvaničnici Lige suspendovali su po pet košarkašica Teksasa i Alabame i još dvoje zvaničnih lica iz domaćeg tima. Zanimljivo, ovo nije prva tuča košarkašica Teksas Sauterna. Pre pet godina je ceo Univerzitet dobio suspenziju, zbog serije incidenata.\nTuča američkih košarkašica\n- Duboko smo razočarani zbog svega što se dogodilo u ponedeljak veče - izjavio je nakon svega, kako prenosi Sportklub, Kevin Grejndžer, potpredsednik sportske sekcije Teksas Sautern Univerziteta:\n- Incident je zasenio sjajnu igru naših košarkašica. Preispitujemo događaj, poštujemo odluku sportske komisije, a mogu samo da najavim seriju napornih razgovora sa igračicama i trenerima.\nInače, Teksas je pobedio rezultatom 81:54.


ODIGRANA MEĐUNARODNA UTAKMICA: STARČEVO UGOSTILO RAGBISTE SRBIJE I SLOVENIJE\nDatum objavljivanja sreda, 06 decembar 2017 20:06\nU utakmici Prvenstva Evrope, konferencija 2. grupa “Jug“, odigranoj na Opštinskom stadionu u Starčevu reprezentacija Slovenije savladala je selekciju Srbije sa 30:21.\nU interesantnoj utakmici, dve ekipe su se smenjivale u vođstvu, bilo je dosta grešaka na obe strane da bi na kraju Slovenija bolje iskoristila greške naše selekcije i zasluženo slavila. Slaviša Milenković, menadžer ragbi reprezentacije Srbije ističe da se ponavlja loš start u već nekoliko utakmica.\n- Loše smo otvorili meč i dali protivniku prednost a onda sustignemo ali nemamo snage da u potpunosti preokrenemo meč u svoju korist. Videcemo šta treba promeniti u nacionalnom timu kako bi zabeležili pobede. Ova reprezentacija ima perspektivu - zaključuje Milenković.\nU prepodnevnim satima istig dana odigran je završni turnir ragbi prvenstva za pionire i petliće. Igor Tomašić, trener ragbi pionira “Borca“ ovim povodom kaže:\n- Ragbi pioniri iz Starčeva osvojili su treće mesto na završnom turniru što je za nas veliki uspeh sa obzirom na to da je klub osnovan pre samo nekoliko meseci.\nPrvo mesto osvojio je RK “Dinamo“ iz Pančeva sa kojim su pioniri “Borca“ odigrali nerešeno, dok je drugo mesto osvojio RK “Rad“ iz Beograda.\nRadivoj Ćosić, trener domaćih petlića takođe ima reči hvale:\n- Svi u upravi ragbi kluba su više nego zadovoljni za nas početnom sezonom a svi su izgledi da će Starčevo povratiti tradiciju kvalitetnog ragbi kluba.\nPredsednik ragbi kluba Radivoje Tasković o organizaciji ragbi utakmice na državnom nivou kaže:\n- Pre svega treba da se zahvalim u ime ragbista upravi FK-a “Borac“ koji su nam izašli u susret sa svom logističkom podrškom i dali sve od sebe da Opštinski stadion i Starčevo budu dobri domaćini jedne ovakve utakmice na državnom nivou. Upravni odbor Ragbi saveza Srbije je zadovoljan kako smo ranije organizovali ragbi turnir za decu i trening utakmicu mlade reprenzetacije Srbije za ragbi prvenstvo u Slovačkoj, a sve to je doprinelo da dobijemo organizaciju utakmicu kupa Evrope.\nSavez je, naravno, zadovoljan organizacijom. Delegat utakmice iz Švajcarske, dan ranije je pregledao teren i dao potvrdu da odgovara svim standardima ragbi kupa Evrope. Sve se poklopilo da Starčevo tog dana bude bitan deo Evrope, 52 dece je izašlo na teren sa igračima, intonirala se himna Slovenije dok su himnu Srbije pevali igrači zajedno sa publikom.\nPredivan sportski dan na starčevačkom stadionu upotpunila je mnogobrojna publika a Udruženje žena “Neolit“ je u prepodnevnim satima pripremilo za decu - učesnike turnira, slatko-slano posluženje.


Početak izgradnje dionice Zenica jug – Zenica sjever na Koridoru Vc\nPredstavnici Javnog preduzeća Autoceste FBiH danas su na prigodan način obilježili početak radova na novom investicionom ciklusu izgradnje autoceste na koridoru Vc, uvođenjem u gradilište izvođača radova koji će raditi na poddionci autoputa „Zenica jug - Zenica sjever“, dužine oko tri kilometra.\nPosao za izvođenje radova na ovoj poddionici, kao i nadzor nad izgradnjom autoceste na ovoj dionici, pripao je domaćim kompanijama „Hering" Široki Brijeg“ i „Divel" Sarajevo, koje su izabrane tokom tendereske procedure. Rok za izgradnju ove veoma zahtjevne poddionice je 30 mjeseci, a na njoj se nalaze objekti dva vijadukta Perin Han i Klopče, te most Drivuša, čija će gradnja koštati oko 33 miliona eura - za izvođenje radova, i dva miliona za poslove nadzora.\nU prisustvu zvanica i predstavnika medijskih kuća izvođače radova su pozdravili premijer Federacije BiH Nermin Nikšić, direktor JP Autoceste FBiH Ensad Karić, ambasador Kuvajta u BiH Nasser Riden Thamer Almotairi i direktori „Heringa“ Ladislav Bevanda i „Divela“ Elmedin Voloder.\nPo riječima izvođača radova na gradnji poddionice kod Zenice biti će angažovano više od 200 radnika, kojima će u nekim fazama gradnje pomagati lokalni podizvođači radova.\n- Danas prisustvujemo početku realizacije onoga što smo najavili, da je plan u naredne četiri godine dalja izgradnja ceste na koridoru Vc. Koristim se prilikom da čestitam „Autocestama“, „Heringu“ i „Divelu“ što su, kao domaće kompanije, dobile ovaj posao na međunarodnom tenderu. Na ovakav način su pokazali da je bila opravdana politika Vlade, ministarstva i „Autocesta“ kada smo nakon propasti SCT-a insistirali na snižavanju uslova i insistiralali na tome da u ugovor ugradimo klauzule, koje su nam omogućile nakon propasti „Primorja“, da naše kompanije preuzmu posao i steknu reference na osnovu kojih mogu učestvovati na ovakvim tenderima i dobijati poslove. Koliko je god važno da se dalje gradi autocesta isto toliko je bitno da to rade domaće kompanije - kazao je premijer Nikšić.\nJP Autoceste FBiH početkom gradnje ove poddionice započinju izgradnju Zeničke zaobilaznice i nastavak izgradnje autoceste prema sjeveru Bosne i Hercegovine.\nKako je najavio direktor Karić početkom naredne godine slijedi nastavak izgradnje autoceste do Donje Gračanice, a za završetak Zeničke zaobilaznice završen je otkup zemljišta i procedura osiguranja sredstava za izgradnju, tako da će se u novom investicionom ciklusu graditi dodatnih 80 kilometara autoceste A-1.


Tanjug 17. novembra 2019. 22:09\nBEČ – U Beču je nedavno osnovano i registrovano Austrijsko-srpsko kulturno društvo „Vilhelmina Mina Karadžić“, čiji je osnivač i idejni tvorac akademik Svetlana Matić iz Beča.\n„Austrijancima sam predstavila svoju knjigu ‘Pevam danju, pevam noću / Pisma Mini Karadžić’, koju sam prevela na nemački i ideju da se postavi ploča na kući u Beču, u kojoj je živela ćerka velikog srpskog reformatora, Vuka Stefanovića Karadžića“, kazala je Matić za Tanjug.\n„Impresionirana sam kojom brzinom su austrijske vlasti odobrile rad i izvršile registraciju ASDK ‘Vilhelmina Mina Karadžić’. Nakon 14 dana od dana predatog zahteva, stigla je dozvola i sva neophodna dokumentacija.\nNamera Društva je da osnuje Festival horova Austrije i Srbije, pod\nnazivom ‘Mocart i Mokranjac – dva muzička genija'“, dodala je.\n„Mislim da mi Srbi u Austriji treba aktivnije da se odnosimo prema našim domaćinima, da se bolle upoznamo i bolle razumemo. Kultura i kulturno nasleđe je spona koja spaja i rešava mnoge nesuglasice i na drugim poljima, poput ekonomije i politike“, dodala je Matić.\n„Prva manifestacija ASKD ‘Vilhelmina Mina Karadžić’ biće održana 7. decembra 2019. godine, sa početkom u 19 časova u prostorijama SKC Stevan Mokranjac u Beču. Tom prilikom biće promovisana knjiga autorke Dese Burazor Aslanidu ‘Noć iza berlinskog zida’. Povod je tri decenije od rušenja Zida i prestanka Hladnog rata“, kazala je.\nMatić je najavila da će gost večeri biti pesnikinja Borica Đekanović iz Štutgarta, kao i da će u muzičkom delu programa nastupiće Dečiji hor „Zlatni zvončići“ pod dirigentskom palicom Biserke Vasić.


SDP, Naša strana i NiP: Održan hitan sastanak Nermina Nikšića, Predraga Kojovića i Elmedina Konakovića\nPredsjednik SDP BiH Nermin Nikšić, predsjednik NiP Elmedin Konaković i predsjednik NS Predrag Kojović održali su danas hitni sastanak u prostorijama SDP-a u vezi sa pogoršanom epidemiološkom situacijom.\nSDP, NiP i NS pozivaju entitetske i državnu vlast, koje imaju daleko veće ovlasti i mogu reagovati na mnogo većem prostoru nego kantonalna vlast bilo kojeg od kantona, da se pridruže u borbi protiv pandemije. Predsjednici stranaka traže pojačan angažman Vlade FBiH, pred sve većim prilivom pacijenata u bolnice širom Federacije BiH.\nPozivamo Vladu FBiH da hitno donese mjere koje će se odnositi na cijeli teritorij FBiH, kako se ne bi dešavalo da neujednačene mjere od kantona do kantona čine borbu protiv pandemije nemogućom zbog neusklađenosti odluka. Također, entitetske vlade imaju ovlaštenje za nabavku vakcine, koja se nameće kao glavno rješenje za pogoršanu epidemiološku sliku.\nNa sastanku je potcrtano kako Vijeće ministara BiH mora donijeti odluku da se u državu ne može ući bez negativnog PCR testa, ili privremenog zadržavanja. Također, Vijeće ministara treba da uskladi i koordinira odnose između dva entiteta, kako bi bile spriječene očevidne zloupotrebe i izbjegavanje mjera prelaskom entitetske granice.\nSDP, NiP i NS pozivaju Vladu FBiH na jedinstvo, kako bi se lakše prebrodila kriza koja odnosi ljudske živote, te da svoje alate iskoristi za pomoć kantonima kojima je to prijeko potrebno. Na prijedlog SDP BiH već je predložen Korona 2 zakon, sastavljen od seta mjera pomoći građanima FBiH, a koji čeka uvrštavanje na dnevni red Parlamenta FBiH.\nU razgovoru je rečeno kako će SDP, NiP i NS nastaviti da predlažu konkretne mjere, te da angažman viših nivoa vlasti može samo ubrzati i unaprijediti borbu protiv pandemije.\nNa kraju, pozvano je stanovništvo na solidarnost i međusobnu pomoć, te poštivanje mjera distance i nošenja maski, zbog ljudi narušenog zdravlja, tromosti u nabavci vakcina i olakšavanja posla premorenim zdravstvenim radnicima.


Albanci sa juga se ponovo oglasili, Stanković odgovorio\nIzvor: B92, 01.Jul.2019, 17:24\n"Održavanje vanredne sednica prištinskog parlamenta na temu položaja Albanaca na jugu Srbije je za pohvalu, ako će ta sednica doprineti boljem razumevanju".\nTo je izjavio predsednik Koordinacionog tela za Bujanovac, Preševo i Medveđu Zoran Stanković.\nOn je izrazio uverenje da će pomoć koju je najavio prištinski parlament za Albance u ove tri opštine u Srbiji biti na dobrobit svih građana koji tu žive.\nKomentarišući zahteve Albanaca iz ove tri >> Pročitaj celu vest na sajtu B92 << opštine da budu deo dijaloga Beograda i Prištine, o čemu je danas bilo reči na sednici kosovskog parlamenta, Stanković kaže:\n"Milion puta sam rekao da su Preševo, Bujanovac i Medveđa sastavni deo Srbije i da će tako ostatu, a oni koji nemaju šta da rade neka pričaju o otcepljenju i pripajanju bilo kojoj teritoriji uključujući i teritoriju KiM", rekao je Stanković povodom sednice na kojoj su prištinski poslanici tvrdili da je status Albanaca na jugu Srbije pogoršan i zahtevali da imaju ista prava koja imaju Srbi na tzv. Kosovu, kao i da tzv "Peševsk dolina" budeo deo dijaloga Beograda i Prištine.\nStanković je to rekao u Bujanovcu gde je danas razgovarao sa lokalnim čelnicima o problemima koji tište građane, a tiču se izgradnje fabrike za preradu voda, obezbeđivanja udžbenika za nastavu na albanskom.\nStanković je rekao da je u stalnom kontaktu sa rukovodstvom lokalne samouprave i da je razgovarao danas predsednikom opštine Bujanovac Šaipom Kamberijem.\n"Sa Kaberijem smo razgovarali o problemu zapošljavanja, upisa studenata na odeljenja bujanovačkih fakulteta, kao i svih tekući koji tište opštinu, a gde mi možemo da doprinesemo radom i aktivnostima i da zajedno sa lokalnom samoupravom učinimo ono što je naša fukcionalna i zakonska obaveza", rekao je Stanković.\nPodsetio da je ranije obišao lokacije u Bujanovcu u romskom naselju, oko Bujanovačke banje gde se fekalne vode izlivaju u centru naselja pored same zgrade Bujanovačke banje.\n"To predstavlja opasan problem za širenje zaraze i to je nešto što je u fazi rešavanja, obzirom da je idejni nacrt za Bujanovac koji obuhvata i Preševo urađen sad očekujemo da se obezbede sredstava od sedam miliona evra kojim bi se ovaj problem rešio", rekao je Stanković.\nUpitan da prokomentariše odluku predsednika Nacionalnog saveta Albanaca Ragmi Mustafe da tuži ministra Aleksandra Vulina zbog upotrebe reči Šiptari kojom ih je uvredio.\n"Nemamo prava da se mešamo u rad pravosudnih organa i tužilaštva tako da očekujemo da će oni to rešiti na odgovarajući način i predviđenom roku", rekao je Stefanović.\nJUGpress.com: Zoran Stanković o sednici u Prištini i prioritetima


Narodna TV startuje 7. januara : Crveni tepih\nNarodna TV startuje 7. januara\nPostavljeno 11 Oct 2012\nSaša Popović je, kako Telegraf saznaje, kasno sinoć sa Željkom Mitrovićem postigao dogovor o preuzimanju televizije “Avala”, koja će pod novim imenom Narodna TV početi sa radom 7. januara!\nSuvlasnik “Granda” u ovaj posao ulazi zajedno sa nekoliko srpskih kompanija, koje će uložiti svež novac u produkciju i izgradnju novog studija. Takođe, Popović se sa Mitrovićem dogovorio i da nova televizija u prvo vreme koristiti informativni program, kao i studijske kapacitete TV “Pink” u Šimanovcima.\nKao što je Telegraf već objavio, pregovori između Saše Popovića sa jedne, i Željka Mitrovića i suvlasnika “Avale” sa druge strane, su počeli još u avgustu. Zainteresovanost Saše Popovića za ovu kupovinu nijednog trenutka nije bila sporna, ali je suvlasnika “Grand produkcije” u namerama kolebala činjenica da je u paketu sa TV “Avala” išao i dug čiji se iznos procenjivao na sedam do osam miliona evra.\nTakođe, ova TV stanica ima i neizmirene obaveze prema Republičkoj radiodifuznoj agenciji (RRA) koji iznosi više od 25 miliona dinara (naknada za emitovanje), zbog čega je “Avala” mesecima bila u opasnosti da izgubi licencu i frekvenciju. Međutim, poslednjih dana “Avala” je počela da otplaćuje dug prema RRA, ali ostao je gorući problem neisplaćenih plata i honorara zaposlenima, koji su u prethodne dve godine nekoliko puta štrajkovali.\nDa podsetimo, prethodni vlasnici TV “Avala” su, prema Agenciji za privredne registre, bili Jonas Kraus Verner, advokat iz Beča, u čijem vlasništvu je bilo 48,41 odsto akcija, srpski biznismen Danko Đunić, sa približno 46 odsto, i Željko Mitrović sa 4,95 odsto akcija.